cyanic-selkie/wikianc huggingface dataset:
തെക്കൻ ചിറ്റൂർ ശ്രീകൃഷ്ണസ്വാമിക്ഷേത്രം
ക്ഷേത്രപരിസരവും മതിലകവും
നാലുപാടും പെരിയാറിന്റെ കൈവഴികളാൽ ചുറ്റപ്പെട്ട ചിറ്റൂർ ഗ്രാമത്തിന്റെ ഏതാണ്ട് ഒത്ത മധ്യത്തിലാണ് ക്ഷേത്രം സ്ഥിതിചെയ്യുന്നത്. കിഴക്കോട്ടാണ് ക്ഷേത്രദർശനം. ക്ഷേത്രത്തിന് മുന്നിലൂടെ എറണാകുളം-ചേരാനല്ലൂർ പാത കടന്നുപോകുന്നു. ക്ഷേത്രകവാടത്തിനുമുന്നിൽ തെക്കോട്ടുമാറി ശ്രീകൃഷ്ണഭഗവാൻ കാളിയൻ എന്ന സർപ്പത്തെ ചവിട്ടിമെതിയ്ക്കുന്നതിന്റെ ഒരു ശില്പം പണിതുവച്ചിട്ടുണ്ട്. ചിറ്റൂർ പോസ്റ്റ് ഓഫീസ്, എസ്.ബി.ഒ.എ. സ്കൂൾ, ചിറ്റൂർ കൊട്ടാരം, വിവിധ കടകംബോളങ്ങൾ തുടങ്ങിയവ ക്ഷേത്രത്തിന്റെ നാലുഭാഗത്തുമായി സ്ഥിതിചെയ്യുന്നു. ക്ഷേത്രത്തിന്റെ ഒരു ഭാഗത്തും ഗോപുരങ്ങളില്ല. അവ പണിയാൻ പദ്ധതികളുണ്ട്. ഗുരുവായൂരിലേതുപോലെ ക്ഷേത്രത്തിന്റെ വടക്കുഭാഗത്ത് അതിവിശാലമായ ക്ഷേത്രക്കുളമുണ്ട്. അഗ്നിഹോത്രതീർത്ഥം എന്നാണ് ഇതിന്റെ പേര്. ക്ഷേത്രകവാടത്തിൽ നിന്ന് ആനക്കൊട്ടിൽ വരെ വലിയ നടപ്പുര പണിതിട്ടുണ്ട്. ആനക്കൊട്ടിലിന്റെ വലിപ്പം എഴുന്നള്ളത്തുകൾക്ക് തികയാതെ വന്നപ്പോഴാണ് ഈ നടപ്പുര പണിതത്. ആനക്കൊട്ടിലിനപ്പുറം ഭഗവദ്വാഹനമായ ഗരുഡനെ ശിരസ്സിലേറ്റുന്ന സ്വർണ്ണക്കൊടിമരവും അതിനുമപ്പുറം ബലിക്കൽപ്പുരയുമാണ്. തെക്കുകിഴക്കുഭാഗത്ത് അയ്യപ്പസ്വാമിയുടെ ശ്രീകോവിൽ കാണാം. ഇതിന് താരതമ്യേന പഴക്കം കുറവാണ്. ശബരിമലയിലെ വിഗ്രഹവുമായി പ്രകടമായ രൂപസാദൃശ്യമുണ്ട് ഇവിടത്തെ അയ്യപ്പവിഗ്രഹത്തിനും. ഏകദേശം അതേ ഉയരവുമാണ്. ഈ ശ്രീകോവിലിന് ഒരു മുഖപ്പുണ്ട്. ഇവിടെ വച്ചാണ് ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതുമെല്ലാം. അയ്യപ്പന്റെ ശ്രീകോവിലിനടുത്ത് ഊട്ടുപുരയും ഭജനമണ്ഡപവും സ്ഥിതിചെയ്യുന്നു. താരതമ്യേന പുതിയ നിർമ്മിതിയാണ് ഇതും. നിത്യേന ഇവിടെ പ്രസാദ ഊട്ടുണ്ടാകാറുണ്ട്. തെക്കുപടിഞ്ഞാറുഭാഗത്ത് ദേവസ്വം ഓഫീസ് സ്ഥിതിചെയ്യുന്നു. കൊച്ചിൻ ദേവസ്വം ബോർഡിന്റെ തൃപ്പൂണിത്തുറ ഡിവിഷനിൽ പെട്ട ഒരു 'എ' ഗ്രേഡ് ദേവസ്വമാണ് ചിറ്റൂർ ദേവസ്വം. പടിഞ്ഞാറുഭാഗത്ത് ക്ഷേത്രമതിലിന് പുറത്തായി ഹനുമാൻസ്വാമിയുടെ ക്ഷേത്രം സ്ഥിതിചെയ്യുന്നു. ചിരഞ്ജീവിയും ശ്രീരാമദാസനുമായ ഹനുമാനെ സ്മരിയ്ക്കുന്നത് സർവ്വപാപഹരമാണെന്ന് വിശ്വസിച്ചുവരുന്നു. വടക്കുപടിഞ്ഞാറുഭാഗത്ത് മതിലിനകത്ത് പ്രത്യേകം തീർത്ത തറയിലാണ് നാഗദൈവങ്ങളുടെ പ്രതിഷ്ഠ. ആൽമരത്തിന്റെ ചുവട്ടിൽ കിഴക്കോട്ട് ദർശനമായി വാഴുന്ന നാഗദൈവങ്ങൾക്ക് എല്ലാമാസവും ആയില്യം നാളിൽ വിശേഷാൽ പൂജകളും കന്നിമാസത്തിലെ ആയില്യത്തിന് സർപ്പബലിയുമുണ്ട്. നാഗദൈവങ്ങൾക്ക് തൊട്ടടുത്തുതന്നെയാണ് ബ്രഹ്മരക്ഷസ്സിന്റെയും പ്രതിഷ്ഠ. സാധാരണപോലെത്തന്നെയാണ് ബ്രഹ്മരക്ഷസ്സിന്റെ പ്രതിഷ്ഠ.
വടക്കുകിഴക്കുഭാഗത്താണ് ചിറ്റൂർ ദേശത്തെ ആദ്യക്ഷേത്രമായ ഭദ്രകാളിക്ഷേത്രം. കണ്ടൻകുളങ്ങര ക്ഷേത്രം എന്നാണ് ഇത് അറിയപ്പെടുന്നത്. ഉഗ്രദേവതയായ ഭദ്രകാളി വടക്കോട്ട് ദർശനമായി കുടികൊള്ളുന്നു. ഗുരുവായൂർ ക്ഷേത്രത്തിലെ ഇടത്തരികത്തുകാവിന്റെ അതേ പ്രാധാന്യമാണ് ഈ ക്ഷേത്രത്തിനും. ധനുമാസത്തിലെ തിരുവാതിര നാളിൽ ദേവിയ്ക്ക് വിശേഷാൽ ഗുരുതിപൂജ നടത്തുന്നു. ഇത് അതിവിശേഷമാണ്. ഇതുകൂടാതെ നവരാത്രിയും വിശേഷമാണ്. ഗുരുവായൂരിൽ വരുന്നവർ ആദ്യം ഇടത്തരികത്തുകാവിൽ ദർശനം നടത്തണം എന്നതുപോലെ ചിറ്റൂർ ക്ഷേത്രത്തിൽ വരുന്നവർ ആദ്യം കണ്ടൻകുളങ്ങരയിൽ ദർശനം നടത്തണം എന്നാണ് ചിട്ട. ഭഗവതിയെ തൊഴുതശേഷമാണ് ഭക്തർ ശ്രീകൃഷ്ണനെ തൊഴാൻ പോകുന്നത്.
ശ്രീകോവിൽ
ഗുരുവായൂരിലേതുപോലെ ചതുരാകൃതിയിൽ തീർത്ത ഇരുനില ശ്രീകോവിലാണ് ഇവിടെയുമുള്ളത്. കരിങ്കല്ലിൽ തീർത്ത ഈ ശ്രീകോവിലിന് നല്ല നീളവും വീതിയുമുണ്ട്. ശ്രീകോവിലിന്റെ ഇരുനിലകളും ചെമ്പുമേഞ്ഞിട്ടുണ്ട്. മുകളിൽ സ്വർണ്ണത്താഴികക്കുടം ശോഭിച്ചുനിൽക്കുന്നു. ശ്രീകോവിലിനകത്ത് മൂന്ന് മുറികളുണ്ട്. അവയിൽ പടിഞ്ഞാറേ അറ്റത്തുള്ളതാണ് വിഗ്രഹം പ്രതിഷ്ഠിച്ച ഗർഭഗൃഹം. ഏകദേശം നാലടി ഉയരം വരുന്ന ചതുർബാഹുവിഗ്രഹം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു. ഗുരുവായൂരിലെ വിഗ്രഹവുമായി പ്രകടമായ രൂപസാദൃശ്യമുള്ള ഈ വിഗ്രഹവും അഞ്ജനശിലയിൽ തീർത്തതാണ്. ചതുർബാഹുവായ ഭഗവാന്റെ പുറകിലെ വലതുകയ്യിൽ സുദർശനചക്രവും പുറകിലെ ഇടതുകയ്യിൽ പാഞ്ചജന്യവും മുന്നിലെ ഇടതുകയ്യിൽ ഗദയും മുന്നിലെ വലതുകയ്യിൽ താമരയും കാണാം. അതേസമയം വിഗ്രഹരൂപം മഹാവിഷ്ണുവിന്റേതാണെങ്കിലും ശ്രീകൃഷ്ണസങ്കല്പത്തിലാണ് പൂജകൾ നടക്കുന്നത്. വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് സാക്ഷാൽ ശ്രീകൃഷ്ണഭഗവാൻ, ചിറ്റൂരപ്പനായി വാഴുന്നു.
നാലമ്പലം
ശ്രീകോവിലിനെ ചുറ്റിപ്പറ്റി നാലമ്പലം പണിതിരിയ്ക്കുന്നു. സാമാന്യം വലുതാണ് ഇവിടത്തെ നാലമ്പലം. നാലമ്പലത്തിലേയ്ക്കുള്ള പ്രവേശനകവാടത്തിന് ഇരുവശവും വാതിൽമാടങ്ങൾ കാണാം. ഇവയിൽ തെക്കേ വാതിൽമാടം ഹോമങ്ങൾക്കും വടക്കേ വാതിൽമാടം നാമജപത്തിനും വാദ്യമേളങ്ങൾക്കുമായി ഉപയോഗിച്ചുവരുന്നു. നാലമ്പലത്തിനകത്ത് തെക്കുകിഴക്കേമൂലയിൽ പതിവുപോലെ തിടപ്പള്ളി പണിതിട്ടുണ്ട്; വടക്കുകിഴക്കേമൂലയിൽ കിണറും. തെക്കുപടിഞ്ഞാറുഭാഗത്ത് ഒരേ ശ്രീകോവിലിൽ ഒരേ പീഠത്തിൽ കിഴക്കോട്ട് ദർശനമായി ശിവന്റെയും ഗണപതിയുടെയും പ്രതിഷ്ഠകളുണ്ട്. ത്രിമൂർത്തികളിൽ സംഹാരമൂർത്തിയായി കണക്കാക്കപ്പെടുന്ന ശിവൻ ഉപദേവനായി വരുന്ന അപൂർവ്വം ക്ഷേത്രങ്ങളിലൊന്നാണ് തെക്കൻ ചിറ്റൂർ ക്ഷേത്രം. രണ്ടടിയോളം ഉയരം വരുന്ന ചെറിയൊരു ശിവലിംഗമാണ് ഇവിടെയുള്ളത്. ഗണപതിവിഗ്രഹത്തിനും ഏകദേശം അതേ ഉയരം വരും. രണ്ടും ശിലാവിഗ്രഹങ്ങളാണ്. ശിവന് ദിവസവും ധാര അടക്കമുള്ള അഭിഷേകങ്ങളും പ്രദോഷനാളുകളിൽ സന്ധ്യയ്ക്ക് വിശേഷാൽ പൂജയും നടത്തപ്പെടുന്നു. ഗണപതിയ്ക്ക് അപ്പമാണ് പ്രധാന വഴിപാട്.
ശ്രീകോവിലിന് ചുറ്റുമായി അകത്തെ ബലിവട്ടം പണിതിരിയ്ക്കുന്നു. അഷ്ടദിക്പാലകർ (കിഴക്ക് - ഇന്ദ്രൻ, തെക്കുകിഴക്ക് - അഗ്നി, തെക്ക് - യമൻ, തെക്കുപടിഞ്ഞാറ് - നിരൃതി, പടിഞ്ഞാറ് - വരുണൻ, വടക്കുപടിഞ്ഞാറ് - വായു, വടക്ക് - കുബേരൻ/സോമൻ, വടക്കുകിഴക്ക് - ഈശാനൻ), സപ്തമാതൃക്കൾ (ബ്രാഹ്മി, വൈഷ്ണവി, മഹേശ്വരി, ഇന്ദ്രാണി, വരാഹി, കൗമാരി, ചാമുണ്ഡി എന്നീ ക്രമത്തിൽ), വീരഭദ്രൻ (സപ്തമാതൃക്കൾക്കൊപ്പം അംഗരക്ഷകനായി, കിഴക്കുഭാഗത്ത്), ഗണപതി (സപ്തമാതൃക്കൾക്കൊപ്പം അംഗരക്ഷകനായി, പടിഞ്ഞാറുഭാഗത്ത്), അനന്തൻ (തെക്കുപടിഞ്ഞാറിനും പടിഞ്ഞാറിനും ഇടയിൽ), ബ്രഹ്മാവ് (വടക്കുകിഴക്കിനും കിഴക്കിനും ഇടയിൽ), ദുർഗ്ഗാദേവി (വടക്കുപടിഞ്ഞാറിനും വടക്കിനും ഇടയിൽ), സുബ്രഹ്മണ്യൻ (വടക്കുപടിഞ്ഞാറിനും പടിഞ്ഞാറിനും ഇടയിൽ), നിർമ്മാല്യധാരി (വടക്കുകിഴക്കിനും വടക്കിനും ഇടയിൽ; ഇവിടെ വിഷ്വക്സേനൻ) തുടങ്ങിയ മൂർത്തികളെ പ്രതിനിധാനം ചെയ്യുന്ന ചെറിയ ബലിക്കല്ലുകൾ ഇവിടെ കാണാം. ശീവേലിസമയത്ത് ഇവയിൽ ബലിതൂകുന്നു. ബലിക്കല്ലുകൾ ദേവന്റെ/ദേവിയുടെ വികാരഭേദങ്ങളാണെന്ന് വിശ്വസിച്ചുവരുന്നു. അതിനാൽ, അവയെ ചവിട്ടുന്നതും തൊട്ട് തലയിൽ വയ്ക്കുന്നതും നിരോധിച്ചിരിയ്ക്കുന്നു. ബലിക്കല്ലുകൾ പിച്ചളയിൽ പൊതിഞ്ഞ് സ്വർണ്ണം പൂശി സംരക്ഷിച്ചുവരുന്നു.
നിത്യപൂജകൾ
നിത്യേന അഞ്ചുപൂജകളും മൂന്നുശീവേലികളുമുള്ള മഹാക്ഷേത്രമാണ് തെക്കൻ ചിറ്റൂർ ശ്രീകൃഷ്ണസ്വാമിക്ഷേത്രം. പുലർച്ചെ മൂന്നുമണിയ്ക്ക് നിയമവെടിയോടെയും ഏഴുതവണയുള്ള ശംഖുവിളിയോടെയും ഭഗവാനെ പള്ളിയുണർത്തുന്നു. അതിനുശേഷം നാലുമണിയ്ക്ക് നടതുറക്കുന്നു. ആദ്യത്തെ ചടങ്ങ് നിർമ്മാല്യദർശനമാണ്. തലേദിവസത്തെ ആടയാഭരണങ്ങൾ ചാർത്തി നടത്തുന്നതാണ് ഈ ദർശനം. തുടർന്ന് അഭിഷേകച്ചടങ്ങുകൾ തുടങ്ങുന്നു. ആദ്യം എള്ളെണ്ണകൊണ്ടാണ് അഭിഷേകം. ചിറ്റൂരപ്പന് അഭിഷേകം ചെയ്ത എണ്ണ സർവ്വരോഗനിവാരകമാണെന്ന് വിശ്വസിച്ചുവരുന്നു. തുടർന്ന് വാകച്ചാർത്ത്. നെന്മേനിവാകയുടെ പൊടികൊണ്ട് ഭഗവാന് അഭിഷേകം ചെയ്യുന്ന ചടങ്ങാണിത്. തുടർന്ന് ശംഖാഭിഷേകവും സുവർണ്ണകലശാഭിഷേകവും നടത്തുന്നതോടെ അഭിഷേകച്ചടങ്ങുകൾ സമാപിയ്ക്കുന്നു. തുടർന്ന് മലർ, ശർക്കര, കദളിപ്പഴം തുടങ്ങിയവ ഭഗവാന് നേദിയ്ക്കുന്നു. മലർ നിവേദ്യം കഴിഞ്ഞ് നടയടച്ച് ഉഷഃപൂജ നടത്തുന്നു. ആറുമണിയ്ക്ക് എതിരേറ്റുപൂജയും ഗണപതിഹോമവും നടത്തുന്നു. അതിനുശേഷം എതിരേറ്റുശീവേലി. തന്റെ ഭൂതഗണങ്ങൾക്ക് നിവേദ്യം നൽകുന്നത് ഭഗവാൻ നേരിട്ടുകാണുന്നു എന്നാണ് ശീവേലിയുടെ ചടങ്ങ്. ആദ്യം നാലമ്പലത്തിനകത്തും പിന്നീട് പുറത്തുമുള്ള ബലിക്കല്ലുകളിൽ മുഴുവൻ മേൽശാന്തി ബലിതൂകിവരുമ്പോൾ കീഴ്ശാന്തി തിടമ്പുമായി പുറകെ എഴുന്നള്ളുന്നു. അകത്ത് ഒന്നും പുറത്ത് രണ്ടും എന്ന ക്രമത്തിൽ മൂന്ന് പ്രദക്ഷിണം പൂർത്തിയാക്കി അവസാനം പ്രധാന ബലിക്കല്ലിലും ബലിതൂകുന്നതോടെ ചടങ്ങുകൾ അവസാനിയ്ക്കുന്നു. തുടർന്ന് എട്ടുമണിയ്ക്ക് പന്തീരടിപൂജ. പത്തരയ്ക്ക് ഉച്ചപ്പൂജയും പതിനൊന്നുമണിയ്ക്ക് ഉച്ചശീവേലിയും കഴിയുന്നതോടെ ക്ഷേത്രനട അടയ്ക്കുന്നു.
വൈകീട്ട് നാലരയ്ക്ക് വീണ്ടും നടതുറക്കുന്നു. സന്ധ്യയ്ക്ക് സൂര്യാസ്തയമനുസരിച്ച് ദീപാരാധന നടത്തപ്പെടുന്നു. ശ്രീലകത്തും പുറത്തുമുള്ള വിളക്കുകൾ ദീപപ്രഭയിൽ കുളിച്ചുനിൽക്കുന്ന കാഴ്ച അതിമനോഹരമാണ്. ദീപാരാധന കഴിഞ്ഞ് ഏഴരയ്ക്ക് അത്താഴപ്പൂജയും എട്ടുമണിയ്ക്ക് അത്താഴശീവേലിയും നടത്തപ്പെടുന്നു. അത്താഴശീവേലി കഴിഞ്ഞാൽ എട്ടേപത്തിന് തൃപ്പുക. ശ്രീകോവിലിനകത്ത് അഷ്ടഗന്ധചൂർണ്ണം കൊണ്ട് പുകയ്ക്കുന്ന ചടങ്ങാണ് തൃപ്പുക. തൃപ്പുകസമയത്ത് ദർശനം നടത്തുന്നത് അതിവിശേഷമായി കണക്കാക്കപ്പെടുന്നു. തൃപ്പുക കഴിഞ്ഞ് രാത്രി എട്ടരയോടെ ക്ഷേത്രനട വീണ്ടും അടയ്ക്കുന്നു.
സാധാരണ ദിവസങ്ങളിലെ പൂജാക്രമങ്ങളാണ് മേൽ സൂചിപ്പിച്ചത്. വിശേഷദിവസങ്ങളിലും സൂര്യ-ചന്ദ്രഗ്രഹണങ്ങളുള്ള ദിവസങ്ങളിലും ഉദയാസ്തമനപൂജയുടെ അവസരങ്ങളിലും മേൽപ്പറഞ്ഞ ക്രമങ്ങളിൽ മാറ്റം വരും. ഉത്സവക്കാലത്ത് എല്ലാദിവസവം വിശേഷാൽ ശുദ്ധിക്രിയകളും അഭിഷേകങ്ങളുമുണ്ടാകാറുണ്ട്. അഷ്ടമിരോഹിണിയ്ക്ക് ഉച്ചയ്ക്ക് ഭഗവാന് പിറന്നാൾ സദ്യയുണ്ട്. വിഷുദിവസം നേരത്തേ നടതുറക്കും. ഗ്രഹണദിവസങ്ങളിൽ ഗ്രഹണം തുടങ്ങുന്നതിന് അരമണിക്കൂർ മുമ്പ് അടയ്ക്കുന്ന നട, ഗ്രഹണശേഷം ശുദ്ധിക്രിയകൾ നടത്തിയേ തുറക്കാറുള്ളൂ. ഉദയാസ്തമനപൂജയുള്ള ദിവസം പതിനെട്ട് പൂജകളുണ്ടാകാറുണ്ട്. അന്ന് നടയടയ്ക്കാൻ രാത്രി പത്തുമണിയാകും.
ഗുരുവായൂർ ക്ഷേത്രത്തിലെ പൂജാക്രമങ്ങളോട് ഏതാണ്ട് സാമ്യം പുലർത്തുന്ന ചിറ്റൂർ ക്ഷേത്രത്തിലെ തന്ത്രാധികാരം, ഗുരുവായൂർ തന്ത്രികുടുംബമായ പുഴക്കര ചേന്നാസ് മനയ്ക്കാണ്. മേൽശാന്തി, കീഴ്ശാന്തി ദേവസ്വം പദവികൾ ദേവസ്വം വക നിയമനമാണ്.
കൊടിയേറ്റുത്സവം
മേടമാസത്തിലെ തിരുവോണം നക്ഷത്രദിവസം ആറാട്ട് വരുന്ന വിധത്തിൽ പത്തുദിവസത്തെ ഉത്സവമാണ് ഈ ക്ഷേത്രത്തിലുള്ളത്. ഇതിനോടനുബന്ധിച്ച് നിരവധി വിശേഷാൽ പൂജകളും കലാപരിപാടികളുമുണ്ടാകും.
വിഷു
വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ വർഗ്ഗം:എറണാകുളം ജില്ലയിലെ ക്ഷേത്രങ്ങൾ
ഡൊറോത്തി ഡാൻഡ്രിഡ്ജ്
ഡോറോത്തി ജീൻ ഡാൻഡ്രിഡ്ജ് (ജീവിതകാലം: നവംബർ 9, 1922 - സെപ്റ്റംബർ 8, 1965) ഒരു അമേരിക്കൻ ചലച്ചിത്ര, നാടക നടിയും, ഗായികയുമായിരുന്നു. ഹോളിവുഡിൽ വിജയകരമായി ചുവടുറപ്പിച്ച ഏറ്റവും പ്രശസ്തയായ ആഫ്രിക്കൻ-അമേരിക്കൻ നടിമാരിലൊരാൾ‌ എന്നതുപോലെതന്നെ 1954 ൽ പുറത്തിറങ്ങിയ കാർമെൻ ജോൺസ് എന്ന സിനിമയിലെ വേഷത്തിനു മികച്ച അഭിനേത്രിക്കുള്ള അക്കാഡമി അവാർഡിനു നാമനിർദ്ദേശം ചെയ്യപ്പെട്ട ആദ്യ ആഫ്രിക്കൻ-അമേരിക്കൻ നടിമാരിലൊരാൾ കൂടിയാണ് അവർ. കോട്ടൺ ക്ലബ്, അപ്പോളോ തിയേറ്റർ തുടങ്ങിയവരുടെ വേദികളിൽ ഒരു ഗായികയായും അവർ തിളങ്ങിയിരുന്നു. തന്റെ ഔദ്യോഗികജീവിത്തിന്റെ തുടക്കത്തിൽ, പിൽക്കാലത്ത് 'ദ ഡ്രാൻഡ്രിഡ്ജ് സിസ്റ്റേർസ്' എന്നറിയപ്പെട്ട 'ദ വണ്ടർ ചിൽഡ്രൺ' എന്ന അഫ്രിക്കൻ-അമേരിക്കൻ മൂവർ ഗായകസംഘത്തിന്റെ ഭാഗമായി പ്രവർത്തിക്കുകയും അനേകം ചലച്ചിത്രങ്ങളിൽ അപ്രധാന വേഷങ്ങളിൽ പ്രത്യക്ഷപ്പെടുകയും ചെയ്തിരുന്നു.
1959 ൽ പോർഗി ആന്റ് ബെസ് എന്ന ചിത്രത്തിലെ അഭിനയത്തിന് ഡാൻഡ്രിഡ്ജ് ഒരു ഗോൾഡൻ ഗ്ലോബ് പുരസ്കാരത്തിന് നാമനിർദ്ദേശം ചെയ്യപ്പെട്ടു. 1999 ലെ HBO യുടെ "ഇൻട്രൊഡ്യൂസിംഗ് ഡൊറോത്തി ഡാൻഡ്രിഡ്ജ്" എന്ന ജീവചരിത്ര സിനിമയുടെ വിഷയം അവരുടെ ജീവിതമായിരുന്നു. ഹോളിവുഡ് വാക് ഓഫ് ഫെയിമിൽ അംഗീകാരത്തിന്റെ സാക്ഷ്യപത്രമായി ഒരു നക്ഷത്രം പതിപ്പിക്കപ്പെട്ടു. ഡാൻഡ്രിഡ്ജ് രണ്ടുതവണ വിവാഹം കഴിക്കുകയും വിവാഹമോചനം നേടുകയും ചെയ്തിരുന്നു. ആദ്യം നർത്തകൻ ഹരോൾഡ് നിക്കോളാസിനെയും (മകൾ ഹരോലിൻ സൂസന്നെയുടെ പിതാവ്), തുടർന്ന് ഹോട്ടൽ ഉടമ ജാക്ക് ഡെലിസൺ എന്നിവരെയുമാണ് വിവാഹം ചെയ്തിരുന്നത്. ഡൺഡ്രഡ്ജ് 42 വയസുള്ള അബോധാവസ്ഥയിൽ മരിച്ചു. ദുരൂഹ സാഹചര്യത്തിൽ, തന്റെ 42 ആമത്തെ വയസിലാണ് അവർ മരണമടഞ്ഞത്.
അവലംബം
വർഗ്ഗം:അമേരിക്കൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:1922-ൽ ജനിച്ചവർ വർഗ്ഗം:1965-ൽ മരിച്ചവർ
കലിംഗ മാഘ
1215-ൽ പൊളന്നരുവയിലെ പരാക്രമ പാണ്ഡ്യൻ രണ്ടാമനിൽ നിന്ന് സിംഹാസനം പിടിച്ചെടുത്ത കലിംഗ സാമ്രാജ്യത്തിൽ നിന്നുള്ള ഒരു ആക്രമണകാരിയായിരുന്നു കലിംഗ മാഘ അല്ലെങ്കിൽ ഗംഗാരാജ കലിംഗ വിജയബാഹു (തമിഴ്: கலிங்க மாகൻ / கலிங்க மாகோன் / கங்கராஜ காலிங்க விஜயவாகு மகன், സിംഹള: कोलिंग मागोग, Odia: କଳିଙ୍ଗ ମଘା) തന്റെ അധികാരത്തിൽ നിന്ന് രക്ഷപ്പെടാനുള്ള ശ്രമത്തിൽ ശ്രീലങ്കയുടെ തെക്കും പടിഞ്ഞാറും പർവതപ്രദേശങ്ങളിലേക്ക് സിംഹളർ വൻതോതിൽ കുടിയേറുന്നത് അദ്ദേഹത്തിന്റെ ഭരണകാലം കണ്ടു. രാജരത എന്നറിയപ്പെടുന്ന ദ്വീപിലെ തദ്ദേശീയ ശക്തിയുടെ പരമ്പരാഗത വടക്കൻ സീറ്റിൽ തന്റെ ഇരിപ്പിടം നേടിയ അവസാന ഭരണാധികാരിയാണ് മാഘ. വടക്കുഭാഗത്തുള്ള സിംഹള ശക്തിയെ അദ്ദേഹം തകർത്തത് അത്രമാത്രം വ്യാപകമായിരുന്നു. രാജരതയുടെ എല്ലാ പിൻഗാമി രാജ്യങ്ങളും പ്രാഥമികമായി ദ്വീപിന്റെ തെക്ക് ഭാഗത്താണ് നിലനിന്നിരുന്നത്.
മാഘയെക്കുറിച്ച് നിരവധി ഊഹങ്ങൾ നിലവിലുണ്ട്. ഈ ഊഹങ്ങൾ അദ്ദേഹത്തെ കിഴക്കൻ ഗംഗ രാജാവായി നിർവചിക്കുന്നത് മുതൽ പൊളന്നരുവയിലെ കലിംഗ ലോകേശ്വര സ്ഥാപിച്ച സിംഹളീസ് കലിംഗ രാജവംശത്തിലെ അംഗം വരെയുണ്ട്. ചില ചരിത്രകാരന്മാർ അദ്ദേഹത്തെ ജാഫ്‌ന തമിഴ് വൃത്താന്തങ്ങളിൽ പരാമർശിച്ചിരിക്കുന്ന കുലങ്കയൻ സിങ്കൈ അരിയൻ എന്ന് തിരിച്ചറിയുന്നു. കുളങ്ക യഥാർത്ഥത്തിൽ കലിംഗയുടെ വ്യതിയാനമാണെന്ന് പ്രസ്താവിക്കുന്നു. കുലോത്തുംഗ ചോള മൂന്നാമൻ ഗംഗരാജ കലിംഗ വിജയബാഹു എന്ന പേരിൽ പൊളന്നറുവയിലെ രാജാവായി കലിംഗ മാഘയെ പ്രതിഷ്ഠിച്ചതായി ട്രിങ്കോമാലി ജില്ലയിലെ ഗോമരൻകടവാലയിൽ നിന്ന് കണ്ടെത്തിയ ഒരു തമിഴ് ലിഖിതം തെളിയിക്കുന്നു.
ഉത്ഭവ സിദ്ധാന്തങ്ങൾ
കലിംഗ മാഘയുടെ കൃത്യമായ ഉത്ഭവം അജ്ഞാതമാണ്. എന്നിരുന്നാലും, അദ്ദേഹത്തിന്റെ പേര് കാരണം, കലിംഗയിൽ നിന്നാണ് അദ്ദേഹം പലപ്പോഴും പരാമർശിക്കപ്പെടുന്നത്. ഇത് പ്രധാനമായും ഇന്നത്തെ ഒഡീഷയ്‌ക്കൊപ്പം ആന്ധ്രാപ്രദേശിന്റെയും തെലങ്കാനയുടെയും ചില വടക്കൻ ഭാഗങ്ങളുമായി പൊരുത്തപ്പെടുന്ന ഒരു ചരിത്ര സ്ഥലമാണ്. ഇന്ദ്രപാലന്റെ അഭിപ്രായത്തിൽ, കലിംഗ രാജ്യം ഭരിച്ചിരുന്ന കിഴക്കൻ ഗംഗ രാജവംശത്തിന്റെതാണ് കലിംഗ മാഘ. സിംഹള രാജ്യത്തിന്റെ കലിംഗ ശാഖയുമായും പൊളന്നരുവയിലെ നിസ്സാങ്ക മല്ല ദേവയുമായും അദ്ദേഹത്തിന് ബന്ധമുണ്ടെന്ന് തോന്നുന്നു. കിഴക്കൻ ഗംഗാ രാജവംശം പടിഞ്ഞാറൻ ഗംഗകളുടെയും തഞ്ചൂരിലെ ചാലൂക്യ-ചോളരുടെയും വൈവാഹിക സഖ്യത്തോടെയാണ് ഉടലെടുത്തത്.
വൈകി വന്ന ഒരു ഊഹം അദ്ദേഹത്തെ ജാഫ്ന രാജ്യത്തിന്റെ സ്ഥാപകനായും ആര്യചക്രവർത്തിയായും രാജവംശത്തിലെ ആദ്യത്തെ രാജാവായും തിരിച്ചറിയുന്നു. ജാഫ്നയിലെ പിൽക്കാലത്തെ പല തമിഴ് കൃതികളും, കലിംഗയിലെ കിഴക്കൻ ഗംഗാ രാജവംശത്തിലെ കലിംഗ മാഘയെ ജാഫ്നയിലെ ആര്യചക്രവർത്തി രാജാക്കന്മാരുമായി തെറ്റിദ്ധരിക്കുന്നു. അവർ യഥാർത്ഥത്തിൽ സിംഹള രാജ്യത്തിന്റെ ആര്യ (പാണ്ഡ്യ) ശാഖയിൽ പെടുന്നു. പാണ്ഡ്യ രാജ്യത്തെ തെങ്കാശി മേഖലയിൽ നിന്നുള്ളവരാണ്. എന്നാൽ ഈ ഊഹത്തിന് സിംഹള, തമിഴ് രേഖകളിൽ വൈരുദ്ധ്യങ്ങളുണ്ട്. "കേരളത്തിലെ കൂലിപ്പടയാളികളുടെ സൈന്യത്തോടൊപ്പം വന്ന കലിംഗയിൽ നിന്നുള്ള പ്ലേഗ്" എന്ന് വിശേഷിപ്പിക്കുന്ന കലിംഗ മാഘയും ആര്യന്റേതല്ലെങ്കിലും പാണ്ഡ്യൻ ബ്രാഹ്മണ സേനാപതി എന്ന് വിശേഷിപ്പിക്കുന്ന ആര്യ ചക്രവർത്തിനും തമ്മിൽ വ്യക്തമായ വ്യത്യാസം കാണിക്കുന്നതായി ഒരു പാലി വിവരണമായ കുലവംശത്തിൽ പറയുന്നു. ആര്യ ചക്രവർത്തിയെ ഒരു പാണ്ഡ്യൻ ബ്രാഹ്മിൻ ജനറലായി വിശേഷിപ്പിക്കുന്നു. പാണ്ഡ്യാന്റെ ആര്യ ശാഖയല്ലെങ്കിലും ആര്യ ബ്രഹ്മണ എന്ന് വിളിക്കപ്പെടുന്ന ഒരു ആര്യൻ, പക്ഷേ ഇപ്പോഴും വളരെ ശക്തനാണ്". കൈലയ മലൈ എന്ന ജാഫ്നാ ചരിത്രരേഖയും ജാഫ്ന രാജ്യത്തിന്റെ സ്ഥാപകനെ വിവരിക്കുന്നത് രാമനാഥപുരവുമായി ബന്ധമുള്ള ഒരു പാണ്ഡ്യനാണെന്നും രാജാവില്ലാതെ വിവിധ അധിനിവേശങ്ങളാൽ കഷ്ടപ്പെടുന്ന ജനതയെ രക്ഷിക്കാനും ജാഫ്ന ഭരിക്കാനും ആവശ്യപ്പെട്ടു. ആര്യചക്രവർത്തി ജാഫ്‌നയിലെ ഭരണകാലത്ത് എഴുതിയ സെകരചെക്കരമല രാജാക്കന്മാരുടെ നേരിട്ടുള്ള പൂർവ്വികർ 512 അരിയർ (ബ്രാഹ്മണ പുരോഹിത ജാതി) വിഭാഗത്തിൽ പെട്ടവരാണെന്ന് ഉറപ്പിച്ചു പറയുന്നു. രാമേശ്വരം ഹിന്ദു ക്ഷേത്രത്തിലെ പശുപത വിഭാഗത്തിൽ പെട്ടവരും, 512 പേരിൽ രണ്ടുപേരും അരിയാർ രാജാക്കന്മാരായി തിരഞ്ഞെടുക്കപ്പെട്ടതായും സ്രോതസ്സ് അവകാശപ്പെടുന്നു. രാജാക്കന്മാരുടെ നേരിട്ടുള്ള പൂർവ്വികൻ പാണ്ഡ്യരാജ്യത്തിലെ ഒരു എഴുത്തുകാരനായിരുന്നുവെന്നും രാജാവിനെ സഹായിക്കാൻ മറ്റ് രാജ്യങ്ങളുമായുള്ള യുദ്ധത്തിൽ അദ്ദേഹത്തെ വിളിച്ചിരുന്നുവെന്നും ഇത് വിശദീകരിക്കുന്നു. കൂടാതെ രാജാക്കന്മാരുടെ പൂർവ്വികർ ഹൊയ്‌സാലയിലെയും കർണാടകയിലെയും രാജാക്കന്മാർക്കെതിരെ യുദ്ധം ചെയ്തിട്ടുണ്ടെന്ന് ജാഫനയിലെ ഇന്നത്തെ രാജകുടുംബം പോലും മഹാപാണ്ഡ്യന്റെ വംശപരമ്പരയ്ക്ക് പകരം കശ്യപ ഗോത്രത്തിന്റെ ബ്രാഹ്മണ ഉത്ഭവം അവകാശപ്പെടുന്നു.
രാമകാന്ത് കൃഷ്ണാജി ദേശ്പാണ്ഡെ
ടാറ്റ മെമ്മോറിയൽ ഹോസ്പിറ്റലിലെ തോറാക്കോസ്കോപ്പിക് ശസ്ത്രക്രിയയുടെ തുടക്കക്കാരനായി അറിയപ്പെടുന്ന ഇന്ത്യൻ ശസ്ത്രക്രിയാ ഓങ്കോളജിസ്റ്റാണ് രാമകാന്ത് കൃഷ്ണാജി ദേശ്പാണ്ഡെ. വൈദ്യശാസ്ത്രരംഗത്തെ സമഗ്ര സംഭാവനകളെ മാനിച്ച് 2014-ൽ ഇന്ത്യാ ഗവൺമെന്റ് അദ്ദേഹത്തെ നാലാമത്തെ പരമോന്നത സിവിലിയൻ അവാർഡായ പത്മശ്രീ ബഹുമതി നൽകി ആദരിച്ചു.
ജീവചരിത്രം
1982 ൽ കിഡ്‌വായ് മെമ്മോറിയൽ ഇൻസ്റ്റിറ്റ്യൂട്ട് ഓഫ് ഓങ്കോളജിയിലാണ് ദേശ്പാണ്ഡെയുടെ കരിയർ ആരംഭിച്ചത്. മൂന്നു വർഷത്തിനുശേഷം, 1985-ൽ അദ്ദേഹം പഴയ വിദ്യാലയമായ മെമ്മോറിയൽ ഹോസ്പിറ്റലിലേക്ക് മടങ്ങി. 2002 വരെ അവിടെ തൊറാസിക് സർവീസസ് മേധാവിയായി ജോലി ചെയ്തു. 2009 ൽ ഫോർട്ടിസ് ഹെൽത്ത്കെയർ ഏറ്റെടുത്ത എസ്. എൽ. രഹെജ ഹോസ്പിറ്റലിലെ സർജിക്കൽ ഓങ്കോളജി ഹെഡ് എന്ന നിലയിലാണ് ഇദ്ദേഹത്തിന്റെ ഇപ്പോഴത്തെ സ്ഥാനം. ഇപ്പോൾ ഏഷ്യൻ ഇൻസ്റ്റിറ്റ്യൂട്ട് ഓഫ് ഓങ്കോളജി എന്നറിയപ്പെടുന്ന ഈ സ്ഥാപനത്തിൽ അദ്ദേഹം എക്സിക്യൂട്ടീവ് വൈസ് ചെയർമാൻ ആണ്. മുംബൈയിലെ ലീലാവതി ഹോസ്പിറ്റലിൽ കൺസൾട്ടന്റ് ഗൈനക്കോളജിസ്റ്റായും പ്രവർത്തിച്ചിട്ടുണ്ട്.
ദേശ്പാണ്ഡെ മറ്റ് പലസ്ഥാപനങ്ങളുമായി ബന്ധപ്പെട്ടിരിക്കുന്നു. കർണാടക ലീസിംഗ് ആൻഡ് കൊമേഴ്‌സ്യൽ കോർപ്പറേഷൻ ലിമിറ്റഡ് ഡയറക്ടർ, ട്രയംഫ് എസ്റ്റേറ്റ്സ് പ്രൈവറ്റ് ലിമിറ്റഡ്, ട്രയംഫ് ഹോസ്പിറ്റൽസ് പ്രൈവറ്റ് ലിമിറ്റഡ്, ഏഷ്യൻ ഇൻസ്റ്റിറ്റ്യൂട്ട് ഓഫ് ഓങ്കോളജി പ്രൈവറ്റ് ലിമിറ്റഡ്, ഏഷ്യൻ കാൻസർ ഫൗണ്ടേഷൻ തുടങ്ങിയ സ്ഥാപനങ്ങളുടെ ഡയറക്ടറാണ് അദ്ദേഹം. ഭാര്യ ഗീതഞ്ജലി ട്രയംഫ് ഹോസ്പിറ്റൽസ് പ്രൈവറ്റ് ലിമിറ്റഡിന്റെ ഡയറക്ടറായും സേവനമനുഷ്ഠിക്കുന്നു.
ദേശീയ അന്തർ‌ദ്ദേശീയ ജേണലുകളിൽ‌ പ്രസിദ്ധീകരിച്ച പുസ്‌തകങ്ങളും ലേഖനങ്ങളും അമ്പതിലധികം പ്രസിദ്ധീകരണങ്ങൾ‌ ദേശ്പാണ്ഡെ നേടിയിട്ടുണ്ട്. നാഷണൽ ബുക്ക് ട്രസ്റ്റ് പ്രസിദ്ധീകരിച്ച ടെക്സ്റ്റ്ബുക്ക് ഓഫ് കാൻസർ എന്ന പുസ്തകത്തിലും അദ്ദേഹം അധ്യായങ്ങൾ എഴുതിയിട്ടുണ്ട്.
അവാർഡുകളും ബഹുമതികളും
7 ഫെബ്രുവരി 2015 ന് എച്ച്ആർ ക്ലബ് നൽകിയ ഗെയിം ചേഞ്ചേഴ്സ് അവാർഡ്.
അധികവായനയ്ക്ക്
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ
കാസർഗോഡ് കുള്ളൻ പശു
കേരളത്തിലെ ഒരു കന്നുകാലിയിനമാണ് കാസർഗോഡ് കുള്ളൻ പശു. കാസർഗോഡ് ജില്ലയുടെ മലമ്പ്രദേശങ്ങളാണ് ഇവയുടെ സ്വദേശം. 95.33 സെ.മീറ്റർ വരെ ഇവ ഉയരം വയ്ക്കുന്ന ഇവയുടെ പ്രധാനഭക്ഷണം അടുക്കള അവശിഷ്ടങ്ങളും കരിയിലകളുമാണ്. വയ്ക്കോൽ, തീറ്റപ്പുല്ല് മുതലായവയൊന്നും ആവശ്യമില്ലാത്തതിനാൽ കൃഷിയൊന്നുമില്ലാത്ത മലമ്പ്രദേശങ്ങളിൽ ഇവ നന്നായി വസിക്കുന്നു. പ്രതിദിന ഏകദേശം 2- 3 ലിറ്റർ പാൽ മാത്രമേ ലഭിക്കൂവെന്നതിനാൽ അത് കിടാവിന് മാത്രമേ ഉപകാരപ്പെടുകയുള്ളൂ. അതിനാൽതന്നെ ഇവയുടെ പ്രാധാന്യം ജൈവകൃഷി എന്ന രീതിയിയിലാണ്.
ഇവയെ സാധാരണ കാണപ്പെടുന്നത് കറുപ്പ് നിറത്തിലാണെങ്കിലും ചുവപ്പിന്റെ നിറഭേദങ്ങളും അപൂർവമല്ല. മിക്കവാറും തൊലിയാകമാനം ഒറ്റ നിറത്തിൽ കാണുന്നു. ജനിക്കുമ്പോൾ ഏകദേശം 10-11 കിലോഗ്രാം തൂക്കമാണ് ഉണ്ടാകുക. മുതിർന്ന കാളകൾക്ക് 190 മുതൽ 200 വരെ കിലോഗ്രാം വരെയും പശുക്കൾക്ക് 40-150 കി.ഗ്രാം വരെയും ഭാരമുണ്ടാകും. പെട്ടെന്നു വളരുന്ന ഇനമായതിനാൽ മാംസ ഉൽപാദനത്തിനും ഉപയോഗിക്കപ്പെടുന്നു.
പ്രത്യേകതകൾ
മനുഷ്യരുമായി നന്നായി ഇണങ്ങുന്ന ഇനമാണ് തൂക്കം 147 കിലോ വരെ കിടാക്കൾ ജനിക്കുമ്പോൾ തുക്കം 10 - 10/5 കിലോ ആദ്യ മദി ലക്ഷണം 18 -19 ആം മാസത്തിൽ, ഇണ ചേർക്കേണ്ട സമയം രണ്ട്-രണ്ടര വയസ്സ് ആദ്യ കറവ 33 മാസം മുതൽ 36 മാസം വരെ, ഏകദേശം 14 മാസം അകലം 2 പ്രസവങ്ങൾക്കിടയിൽ വേണം.
പാലിന്റെ ഘടന
വെള്ളം - 87.7% കാർബോഹൈഡ്രേറ്റ് - 4.9% (പഞ്ചസാര) കൊഴുപ്പ് - 3.4 % മാംസ്യം - 3.3 % ലവണാംശം - 0.7 %
വിവരണം
സുവർണ പീത നിറം. വെള്ളി/ നേർത്ത ചുവപ്പ് പടർന്ന കണ്ണുകൾ. വെളുപ്പ്‌ കലർന്ന മൂക്ക്. ചർമത്തിന്റെ നിറം പടർന്ന ചെറിയ കൊമ്പുകൾ- കുളമ്പുകൾ. 85-100 cm ഉയരം. ഏകദേശം 150 ൽ താഴെ ശരീര തൂക്കം .കാലാവസ്ഥാ വ്യതിയാനത്തിന് അനുസരിച്ച് നിറം മാറുന്ന പ്രകൃതം ( വേനലിൽ ഇളം നിറവും, തണുപ്പ് കാലത്ത് ഇരുണ്ട നിറവും ) എന്നിവ ഇവയുടെ ലക്ഷണങ്ങളാണ്.
സപ്തർഷികളിൽപ്പെട്ട കപില മഹർഷിയുടെ കമണ്ഡലുവിലെ പാൽ യാഗവേളയിൽ അസുരന്മാർ തട്ടിത്തെറിപ്പിച്ചപ്പോൾ മഹാമുനി ദിവ്യശക്തിയാൽ സൃഷ്ടിച്ച പശുവാണ് കപില എന്നതാണ് ഐതിഹ്യം.
മഹാഭാരതത്തിൽ കപില വർഗ്ഗത്തിന് 10- വക ഭേദം ഉള്ളതായി പറയപ്പെടുന്നു 1)സുവർണ്ണ കപില( സ്വർണ്ണം പോലെ മഞ്ഞ നിറമുള്ളത് ) 2)ഗൗരപിംഗല (വെള്ളയും മഞ്ഞയും നിറം കലർന്നത്‌ ) 3)ആരക്ത പിംഗാക്ഷി (ചെറിയ ചുവപ്പു നിറവും മഞ്ഞ നിറ മുള്ള കണ്ണുകളോട് ഉള്ളതും )4)ഗള പിംഗല (കഴുത്തിലെ കുറച്ചു രോമം മഞ്ഞ നിറത്തോട് കൂ ടി യത് ) 5)ബബ്ര വർണ്ണാഭാ (ശരീരം മുഴുവൻ മഞ്ഞനിറമുള്ളത്‌ ) 6)ശ്വേത പിംഗള (കുറച്ച്‌ വെളുപ്പും മഞ്ഞ നിറമുള്ള രോമത്തോട് കൂ ടി യതും ) 7)രക്ത പിംഗാക്ഷി (ചുവപ്പും മഞ്ഞ യും കലർന്ന കണ്ണുകളോട് കൂ ടി യത്‌ ) 8)ഖുർ പിംഗളാ (കുളമ്പ് മഞ്ഞ നിറത്തിൽ ഇരിക്കുന്നത് ) 9)പാടലാ (ചെറിയ ചുവപ്പു നിറത്തോട് കൂ ടി യത്‌ ) 10)പുച്ഛ പിംഗളാ (വാലിന്റെ രോമം മഞ്ഞനിറത്തിൽ ഉള്ളത് എന്നിങ്ങനെ ആണ് ആ വർഗീകരണം.
കപിലയിനത്തിൽപ്പെട്ട പശുക്കളുടെ വയറിനുള്ളിൽ അപൂർവ്വ ഔഷധഗുണമുള്ളതും സുഗന്ധപൂരിതവുമായ ഗോരോചനം ശേഖരിച്ചുവയ്ക്കുന്നുണ്ടെന്ന് മൃഗസംരക്ഷണമേഖലയിലെ വിദഗ്ദ്ധർ സാക്ഷ്യപ്പെടുത്തുന്നു. ആരോഗ്യമുള്ള അപൂർവ്വ ഇനം നാടൻ പശുക്കളുടെ പിത്ത സഞ്ചിയിൽ കാണപ്പെടുന്ന കല്ലാണ് ഗോരോചനം എന്നറിയപ്പെടുന്നത് .ഇവയുടെ പാലിലും ഗോരോചനം അടങ്ങിയിട്ടുണ്ട്.
പണ്ട് കാലത്ത് തുളു ബ്രാഹ്മണ മഠങ്ങളിലാണ് കപില പശുക്കളെ കൂടുതലായി കണ്ടു വരാറ്. അവയുടെ കണ്ണീരു വീണാൽ വീണിടം നശിക്കും എന്ന ഒരു വിശ്വാസംഉണ്ടായിരുന്നു. അതൊക്കെ കൊണ്ട് തന്നെ ആവണം അവയെ ക്ഷേത്രങ്ങളിലും അതു പോലെ ഉള്ള ഇടങ്ങളിലും മാത്രം വളർത്താൻ കാരണം. കപിലയെ കൈമാറ്റം ചെയ്‌താൽ വീടിന്റെ ഐശ്വര്യം പോകുമെന്ന വിശ്വാസം നില നിൽക്കുന്നത് കൊണ്ടും. എണ്ണത്തിൽ വളരെ കുറവായത് കൊണ്ടും ഇവയ്ക്ക് അൻപതിനായിരം മുതൽ രണ്ടു ലക്ഷം വരെ മോഹ വില ഉണ്ട്.
പാലിന്‌ കാസർകോഡു ഡ്വാർഫിനേക്കാൾ ഔഷധമൂല്യമുണ്ട്‌.പാലിൽ സ്വർണക്ഷാരം കലർന്നിട്ടുണ്ടെന്നു ഭാരതീയ ചികിത്സാ വിദഗ്‌ദ്ധർ പറയുന്നു. ഈ പശുവിന്റെ പാൽ സ്‌ഥിരമായി കുടിക്കുന്നത് രോഗപ്രതിരോധ ശേഷി നേടാൻ സഹായിക്കും. കപിലയുടെ പാലിൽ നിന്നുമുള്ള വെണ്ണ, നെയ്യ്‌ ,പാൽക്കട്ടി എന്നിവക്ക്‌ സ്വർണനിറമാണ്‌. കപിലയുടെ മൂത്രം ശുദ്ധീകരിച്ച്‌ തയ്യാറാക്കുന്ന ഗോഅർക്ക ആസ്‌ത്മ, പ്രമേഹം, അർശസ്‌, മൂത്രാശയ രോഗങ്ങൾ, വന്ധ്യത, ചർമ്മ രോഗങ്ങൾ, രക്‌തസമ്മർദ്ദം തുടങ്ങിയ ഒട്ടേറെ രോഗ ചികിത്സയിൽ ഉപയോഗിച്ചു വരുന്നു.
അവലംബം
വർഗ്ഗം:കേരളത്തിലെ തനതു കന്നുകാലി ജനുസ്സുകൾ വർഗ്ഗം:ഇന്ത്യൻ കന്നുകാലിയിനങ്ങൾ
പോയ്സൺ അനുപാതം
ലഘുചിത്രം| ഒരു വസ്തുവിന്റെ പോയ്സൺ അംശബന്ധം എന്നാൽ അക്ഷീയ ആതാനവും (y ദിശ) അതിന് വിലങ്ങനെയുളള ആതാനവും (x ദിശ) തമ്മിലുളള അംശബന്ധമാണ്. ഒരു വസ്തുവിനുണ്ടാകുന്ന പാർശ്വികആതാനവും അനുദൈർഘ്യ ആതാനവും തമ്മിലുളള അംശബന്ധമാണ് പോയ്സൺ അനുപാതം (Poisson's ratio) \nu (nu). ഇത് പോയ്സൺ പ്രഭാവത്തിന്റെ ഒരു അളവാണ്. ബലത്തിന്റെ ദിശയ്ക്ക് ലംബമായി ഒരു വസ്തുവിന് രൂപഭേദം (വികാസം അല്ലെങ്കിൽ സങ്കോചം) സംഭവിക്കുന്ന പ്രതിഭാസമാണ് പോയ്സൺ പ്രഭാവം. സാധാരണ മിക്ക ഖരവസ്തുക്കളുടെയും പോയ്സൺ അനുപാതം 0.2-0.3 പരിധിയിലാണ്. ഫ്രഞ്ച് ഗണിതശാസ്ത്രജ്ഞനും ഭൗതികശാസ്ത്രജ്ഞനുമായ സിമൺ പോയ്സന്റെ പേരിലാണ് ഈ അനുപാതം അറിയപ്പെടുന്നത്.
ഉത്ഭവം
പോയ്സൺ അനുപാതം പോയ്സൺ പ്രഭാവത്തിന്റെ ഒരു അളവുകോലാണ്. ഒരു വസ്തുവിനെ സമ്മർദ്ദനം ചെയ്യുമ്പോൾ സമ്മർദ്ദനദിശയ്ക്ക് ലംബമായ ദിശകളിലേക്ക് ആ പദാർത്ഥം വികസിക്കുന്നു. അതേ വസ്തുവിനെത്തന്നെ വലിച്ചുനീട്ടുകയാണെങ്കിൽ, വലിച്ചുനീട്ടുന്ന ദിശയുടെ വിലങ്ങനെയുളള ദിശകളിലേക്ക് ചുരുങ്ങുന്നു. ഒരു റബ്ബർ ബാൻഡ് വലിച്ചുനീട്ടപ്പെടുമ്പോൾ അതിൻ്റെ കനം കുറഞ്ഞുവരുന്നത് ഇതിനുദാഹരണമാണ്. ചില അപൂർവ സന്ദർഭങ്ങളിൽ, സമ്മർദ്ദനദിശയ്ക്ക് ലംബമായ ദിശകളിൽ വികസിക്കേണ്ടതിനുപകരം ചുരുങ്ങുന്ന വസ്തുക്കളുമുണ്ട് (അഥവാ വലിച്ചുനീട്ടുമ്പോൾ ലംബദിശയിൽ വികസിക്കും) ഇങ്ങനെയുണ്ടാകുന്ന പോയ്സൺ അനുപാതം ഒരു ന്യൂനസംഖ്യ ആയിരിക്കും.
വസ്തുവിനെ ഒരു ദിശയിൽ മാത്രം വലിച്ചുനീട്ടുകയോ സമ്മർദ്ദിക്കുകയോ ചെയ്യുന്നുവെന്ന് കരുതുക (ചിത്രത്തിലെ x അക്ഷം):
ഇവിടെ
വലത്ത്‌|ലഘുചിത്രം|300x300ബിന്ദു| ചിത്രം 1: X അക്ഷത്തിലൂടെ വലിച്ചുനീട്ടപ്പെട്ട എൽ  വശമുളളതും സമദൈശിക ഇലാസ്തികതയുളളതുമായ ഒരു സമചതുരക്കട്ട.   പോയിസൺ അനുപാതം 0.5.  പച്ചനിറത്തിലുളളത് ആതാനം സംഭവിക്കുന്നതിനു മുമ്പുളള കട്ട.  ചുവപ്പിൽ കാണുന്നത്, x ദിശയിൽ\Delta L നീളം വലിച്ചു നീട്ടപ്പെട്ടതും ഒപ്പം y, z  ദിശകളിൽ  \Delta L' സങ്കോചം സംഭവിച്ചതുമായ കട്ട. എക്സ്- ദിശയിൽ വലിച്ചുനീട്ടപ്പെട്ട ഒരു സമചതുരക്കട്ടക്ക് x ദിശയിൽ \Delta L നീളം വർദ്ധിക്കുകയും y, z ദിശകളിൽ L' നീളം കുറയുകയും ചെയ്യുന്നു.\Delta L'(ചിത്രം 1 കാണുക). അതിൻ്റെ വികർണത്തിലൂടെയുളള ആതാനങ്ങൾ ഇപ്രകാരമായിരിക്കും.
ഇതിനെ നിർദ്ധാരണം ചെയ്ത് ഘാതവല്കരിച്ചാൽ \Delta L ഉം \Delta L ഉം തമ്മിലുളള ബന്ധം ഇപ്രകാരം ലഭിക്കും,
ബാഹ്യ കണ്ണികൾ
വർഗ്ഗം:സോളിഡ് മെക്കാനിക്സ് വർഗ്ഗം:അനുപാതങ്ങൾ വർഗ്ഗം:ഭൗതിക പരിമാണങ്ങൾ വർഗ്ഗം:ഇലാസ്റ്റിസിറ്റി (ഭൗതികശാസ്ത്രം)
കെൻ ലിയു
കെൻ ലിയു (ജനനം: 1976) ഒരു അമേരിക്കൻ ശാസ്ത്ര-ഫിക്ഷൻ, ഫാന്റസി രചയിതാവും, കൂടാതെ ഒരു വിവർത്തകൻ, അഭിഭാഷകൻ, കമ്പ്യൂട്ടർ പ്രോഗ്രാമർ എന്നീ നിലകളിൽ പ്രവർത്തിക്കുന്നയാളുമാണ്. "സിൽക്ക്പങ്ക്" വിഭാഗത്തിലെ ആദ്യത്തെ കൃതിയായ ഡാൻഡെലിയോൺ രാജവംശം എന്ന അദ്ദേഹത്തിന്റെ ഇതിഹാസ ഫാന്റസി പരമ്പര സൈമൺ &amp; ഷസ്റ്റർ പ്രസിദ്ധീകരിച്ചു. എഫ് &amp; എസ് എഫ്, അസിമോവ്സ്, അനലോഗ്, ലൈറ്റ്സ്പീഡ്, ക്ലാർക്ക്‌വേൾഡ്, എന്നിവരുടെ ഒന്നിലധികം "ഇയർ ബെസ്റ്റ്" ആന്തോളജികളിൽ അദ്ദേഹത്തിന്റെ ചെറുകഥകൾ തിരഞ്ഞെടുക്കപ്പെട്ടിട്ടുണ്ട്.
കുട്ടിക്കാലവും കരിയറും
1976 ൽ ചൈനയിലെ ലാൻ‌ഷ ou വിലാണ് ലിയു ജനിച്ചത്. മുത്തശ്ശിമാർക്കൊപ്പം കുട്ടിക്കാലം ചെലവഴിച്ചു. പിഎച്ച്ഡി നേടിയ അമ്മ. അമേരിക്കൻ ഐക്യനാടുകളിലെ രസതന്ത്രത്തിൽ, ഒരു ഫാർമസ്യൂട്ടിക്കൽ കെമിസ്റ്റാണ്, പിതാവ് കമ്പ്യൂട്ടർ എഞ്ചിനീയറാണ്. ലിയുവിന് 11 വയസ്സുള്ളപ്പോൾ കുടുംബം അമേരിക്കയിലേക്ക് കുടിയേറി. വാട്ടർഫോർഡിൽ സ്ഥിരതാമസമാക്കുന്നതിന് മുമ്പ് അവർ കാലിഫോർണിയയിലും സ്റ്റോണിംഗ്ടണിലും താമസിച്ചു. 1994 ൽ വാട്ടർഫോർഡ് ഹൈസ്‌കൂളിൽ നിന്ന് ബിരുദം നേടിയ ലിയു അവിടെ ക്രോസ്-കൺട്രി, ട്രാക്ക് എന്നിവ നടത്തി. ഹാർവാർഡ് കോളേജിൽ ഇംഗ്ലീഷ് ലിറ്ററേച്ചർ, കമ്പ്യൂട്ടർ സയൻസ് എന്നിവ പഠിച്ചു. 1998 ൽ എ ബി നേടി. ബിരുദാനന്തര ബിരുദാനന്തരം മൈക്രോസോഫ്റ്റിന്റെ സോഫ്റ്റ്വെയർ എഞ്ചിനീയറായി ജോലി ചെയ്തു. പിന്നീട് മസാച്യുസെറ്റ്സിലെ കേംബ്രിഡ്ജിൽ ഒരു സ്റ്റാർട്ടപ്പിൽ ചേർന്നു. പിന്നീട് 2004 ൽ ഹാർവാർഡ് ലോ സ്കൂളിൽ നിന്ന് ജെഡി നേടി. കോർപ്പറേറ്റ് അഭിഭാഷകനായി ജോലി ചെയ്ത ശേഷം ക്രമേണ ഹൈടെക് വ്യവഹാര ഉപദേഷ്ടാവായി. 2002 ൽ അദ്ദേഹം ഫിക്ഷൻ പ്രസിദ്ധീകരിക്കാൻ തുടങ്ങി. മൈൻഡ് അപ്‌ലോഡിംഗിനെക്കുറിച്ചുള്ള ഒരു ചെറുകഥയായ "കാർത്തീജീനിയൻ റോസ്" ആയിരുന്നു അദ്ദേഹത്തിന്റെ ആദ്യത്തെ പ്രസിദ്ധീകരിച്ച കൃതി, ഫോബോസ് സയൻസ് ഫിക്ഷൻ ആന്തോളജി വാല്യം 1 ലെ മറ്റ് ഒമ്പത് എഴുത്തുകാർക്കൊപ്പം പ്രസിദ്ധീകരിച്ചു.
ഒരു നീണ്ട കരിയർ രചനയ്ക്കും ഹ്രസ്വ കഥകൾ പ്രസിദ്ധീകരിച്ചതിനുശേഷവും ലിയു ഐതിഹാസിക ഫാന്റസി നോവലുകളിലേക്ക് തിരിഞ്ഞു, 2015 ൽ ദി ഗ്രേസ് ഓഫ് കിംഗ്സ് മുതൽ. സ്റ്റാർ വാർസ് പ്രപഞ്ചത്തിനായി 2017 ൽ ദി ലെജന്റ്സ് ഓഫ് ലൂക്ക് സ്കൈവാൾക്കറിനൊപ്പം അദ്ദേഹം എഴുതിയിട്ടുണ്ട്.
തന്റെ യഥാർത്ഥ കൃതിക്കൊപ്പം, വിവർത്തനത്തിലും കെൻ ലിയു കൃതി കണ്ടെത്തി. ലിയു സിക്സിൻ, ഹാവോ ജിംഗ്ഫാംഗ്, ചെൻ ക്യുഫാൻ, സിയ ജിയ, എന്നിവരുൾപ്പെടെ ഒന്നിലധികം ചൈനീസ് എഴുത്തുകാരുടെ കൃതികൾ അദ്ദേഹം ഇംഗ്ലീഷിലേക്ക് വിവർത്തനം ചെയ്തിട്ടുണ്ട്. . ലിയു സിക്സിൻ എഴുതിയ ത്രീ ബോഡി പ്രോബ്ലം എന്ന അദ്ദേഹത്തിന്റെ വിവർത്തനം പുസ്തകം ഇംഗ്ലീഷ് വായനക്കാർക്ക് ഏറ്റവും കൂടുതൽ വിറ്റഴിക്കപ്പെടാൻ സഹായിച്ചു. എഡിറ്റിംഗ് ജോലികളിലും അദ്ദേഹം പ്രവർത്തിച്ചിട്ടുണ്ട്. ഇൻ‌വിസിബിൾ പ്ലാനറ്റ്സ് എന്ന ആന്തോളജി എഡിറ്റുചെയ്യുമ്പോൾ, കെൻ ലിയു ചൈനീസ് ഭാഷയിൽ നിന്ന് ഇംഗ്ലീഷിലേക്ക് വിവർത്തനം ചെയ്തു.
ലിയുവിന്റെ ചില കൃതികൾ വിഷ്വൽ മീഡിയയിൽ ഉൾപ്പെടുത്തിയിട്ടുണ്ട്. ഡേവിഡ് ഗാഡി എഴുതിയ "ബ്യൂട്ടിഫുൾ ഡ്രീം" ന്റെ അടിസ്ഥാനം "എന്റെ അമ്മയുടെ ഓർമ്മകൾ" എന്ന ചെറുകഥയാണ്. "റിയൽ ആർട്ടിസ്റ്റുകൾ" എന്ന ചെറുകഥ കാമിയോ വുഡ് ഒരു ഹ്രസ്വചിത്രമാക്കി മാറ്റി. 2019 ലെ നെറ്റ്ഫ്ലിക്സിന്റെ ലവ്, ഡെത്ത് &amp; റോബോട്ട് സീരീസിന്റെ ഭാഗമായി "ഗുഡ് ഹണ്ടിംഗ്" എന്ന ചെറുകഥ ആനിമേറ്റഡ് ഹ്രസ്വമായി ഉൾപ്പെടുത്തി.
അവാർഡുകൾ
ലിയുവിന്റെ ചെറുകഥ " ദി പേപ്പർ മെനഗറി " നെബുല, ഹ്യൂഗോ, വേൾഡ് ഫാന്റസി അവാർഡുകൾ ഒരുമിച്ച് നേടിയ ആദ്യത്തെ ഫിക്ഷൻ സൃഷ്ടിയാണ്. ഇതിനുപുറമെ, "മോണോ നോ നോൺ" എന്ന ചെറുകഥ 2013 ഹ്യൂഗോ അവാർഡും നേടി, "ദി മാൻ ഹു എൻഡ് എൻഡ് ഹിസ്റ്ററി: എ ഡോക്യുമെന്ററി" എന്ന നോവലും ഹ്യൂഗോയ്ക്ക് നാമനിർദ്ദേശം ചെയ്യപ്പെട്ടു. 2016 ലെ നെബുല അവാർഡ് ഫൈനലിസ്റ്റായിരുന്നു ദ ഡാൻഡെലിയോൺ രാജവംശ പരമ്പരയിലെ ആദ്യ ഗ്രേസ്, ദി ഗ്രേസ് ഓഫ് കിംഗ്സ്. 2016 ലെ ലോക്കസ് അവാർഡ് മികച്ച ആദ്യ നോവൽ ജേതാവായിരുന്നു നോവൽ.
തന്റെ യഥാർത്ഥ കൃതിക്ക് പുറമേ, ലിയു സിക്സിന്റെ ചൈനീസ് ഭാഷാ നോവലായ ത്രീ-ബോഡി പ്രോബ്ലം ( ഭൂമിയുടെ പഴയ ട്രൈലോജിയുടെ ഓർമപ്പെടുത്തലിലെ ആദ്യത്തേത്) വിവർത്തനം 2015 ലെ മികച്ച നോവലിനുള്ള ഹ്യൂഗോ അവാർഡ് നേടി, ഇത് വിവർത്തനം ചെയ്ത ആദ്യത്തെ നോവലായി മാറി അവാർഡ്. മികച്ച നോവൽ ഫൈനലിസ്റ്റിനുള്ള 2017 ലെ ഹ്യൂഗോ അവാർഡായ ഡെത്ത്സ് എൻഡ് എന്ന ഓർമപ്പെടുത്തലിന്റെ മൂന്നാമത്തെ വാല്യവും ലിയു 2016 ൽ വിവർത്തനം ചെയ്തു. ലഘുചിത്രം| ഹ്യൂഗോ അവാർഡ് ദാന ചടങ്ങിൽ കെൻ ലിയു 2017
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1976-ൽ ജനിച്ചവർ
ഇനാരി സാമി ഭാഷ
ഫിൻലാന്റിലെ ഇനാരി സാമിയിൽ സംസാരിക്കുന്ന ഒരു ഭാഷയാണ് ഇനാരി സാമി ഭാഷ. ഈ ഭാഷ സംസാരിക്കുന്നവർ ഏകദേശം 300 പേരാണുള്ളത്. ഭൂരിപക്ഷം പേരും ഇനാരി മുനിസിപ്പാലിറ്റിയിലെ മധ്യവയസ്കരോ അല്ലെങ്കിൽ പുരാതനകാലം മുതൽ അവിടെ പാർത്തിരുന്നവരും ആയിരുന്നു. ഫിൻലാന്റിലെ സാമി പാർലമെൻറിൻറെ കണക്ക് പ്രകാരം 269 പേരാണ്  ഇനാരി സാമിയിൽ ആദ്യത്തെ ഭാഷയായി ഉപയോഗിച്ചിരുന്നത്. ഫിൻലൻഡിൽ മാത്രം സാമി ഭാഷ സംസാരിക്കുന്ന ഒരേയൊരു പ്രദേശമാണ് ഇത്.
ബാഹ്യ ലിങ്കുകൾ
വർഗ്ഗം:ഭാഷകൾ വർഗ്ഗം:ഫിൻലാന്റിലെ ഭാഷകൾ
അരിസ്റ്റോട്ടിൽസ് മാസ്റ്റർപീസ്
ലൈംഗികതയെയും പ്രസവത്തെയും കുറിച്ച് പതിനേഴാം നൂറ്റാണ്ടിൽ രചിക്കപ്പെട്ട ഒരു ഗ്രന്ഥമാണ് അരിസ്റ്റോട്ടിൽസ് മാസ്റ്റർപീസ് (Aristotle's Masterpiece). 1684-ലാണ് ഗ്രന്ഥം ആദ്യമായി പുറത്തിറങ്ങിയത്. അജ്ഞാതനായ എഴുത്തുകാരൻ അരിസ്റ്റോട്ടിൽ എന്ന പേരിലാണ് രചന നടത്തിയത്. ഗ്രന്ഥം ബ്രിട്ടീഷ് സർക്കാർ നിരോധിച്ചിരുന്നു.
മധ്യവയസ്‌കരുടെയും നവദമ്പതിമാരുടെയും ലൈംഗികപ്രശ്‌നങ്ങളെ ആഴത്തിൽ വിശകലനവിധേയമാക്കുന്ന പുസ്തകമാണിത്.
പുറത്തേക്കുള്ള കണ്ണികൾ
വർഗ്ഗം:ഇംഗ്ലീഷ് ഗ്രന്ഥങ്ങൾ വർഗ്ഗം:നിരോധിച്ച പ്രസിദ്ധീകരണങ്ങൾ വർഗ്ഗം:അരിസ്റ്റോട്ടിൽ
സജുർ നദി
തുർക്കിയിൽ നിന്ന് ഉത്ഭവിച്ച് സിറിയയിലെ യൂഫ്രട്ടീസിലേക്ക് ഒഴുകുന്ന 108 കിലോമീറ്റർ (67 മൈൽ) നീളമുള്ള നദിയാണ് സജുർ നദി. സിറിയയിലെ യൂഫ്രട്ടീസിൽ ചേരുന്ന മൂന്ന് നദികളിൽ ഏറ്റവും ചെറുതും യൂഫ്രട്ടീസിൽ അതിന്റെ വലത് കരയിൽ ചേരുന്നതുമായ ഒരേയൊരു നദിയാണിത്. ലോവർ പാലിയോലിത്തിക് കാലഘട്ടത്തിൽ ആരംഭിച്ച സജുർ തടത്തിലെ അധിവാസം ഇന്നും തുടരുന്നു.
പ്രവാഹം
സജുർ നദിക്ക് 108 കിലോമീറ്റർ (67 മൈൽ) നീളമുണ്ട്. അതിൽ 60 കിലോമീറ്റർ (37 മൈൽ) തുർക്കിയിലും 48 കിലോമീറ്റർ (30 മൈൽ) സിറിയയിലും ഉൾക്കൊള്ളുന്നു. ഗാസിയാൻ‌ടെപ്പിന് തെക്ക് ചേരുന്ന രണ്ട് അരുവികളാണ് ഇതിന് ആവശ്യമായ ജലം നൽകുന്നത്. അവിടെ നിന്ന് സജുർ തെക്ക് കിഴക്ക് സൈറോ-ടർക്കിഷ് അതിർത്തി കടക്കുന്നതുവരെ ഒഴുകുന്നു. ടിഷ്‌റിൻ ഡാം റിസർവോയർ വെള്ളപ്പൊക്കമുണ്ടായ പ്രദേശത്ത് യൂഫ്രട്ടീസിൽ വലതു കരയിൽ ചേരുന്നതുവരെ നദി ഏകദേശം കിഴക്കൻ ദിശയിൽ തുടരുന്നു.
സിറിയയിൽ, നദി സമതലത്തിന്റെ താഴെയായി 20 മുതൽ 100 മീറ്റർ വരെയും (66 മുതൽ 328 അടി വരെ), 500 മീറ്റർ (1,600 അടി) വരെ വീതിയിലും മൻബിജ് സമതലത്തിലേക്ക് ഒരു താഴ്വര മുറിക്കുന്നു. സെക്കൻഡിൽ 4.1 ക്യുബിക് മീറ്റർ (140 ക്യു അടി) ആണ് ശരാശരി ഡിസ്ചാർജ്. ഫെബ്രുവരി, മാർച്ച് മാസങ്ങളിൽ സംഭവിക്കുന്ന പരമാവധി ഡിസ്ചാർജ് സെക്കൻഡിൽ 7 ക്യുബിക് മീറ്റർ (250 ക്യുബിടി) ആണ്, ജൂൺ-ഒക്ടോബർ മാസങ്ങളിൽ രേഖപ്പെടുത്തിയ മിനിമം ഡിസ്ചാർജ് സെക്കൻഡിൽ 1.4 ക്യുബിക് മീറ്റർ (49 ക്യു അടി) ആണ്. ശരാശരി വാർഷിക ഡിസ്ചാർജ് 0.14 ഘന കിലോമീറ്റർ (0.03 ക്യു മൈൽ) ആണ്. സിറിയൻ മണ്ണിൽ യൂഫ്രട്ടീസിൽ ചേരുന്ന മൂന്ന് നദികളിൽ സജുർ നീളത്തിലും ഡിസ്ചാർജ് എന്നിവ കണക്കിലെടുക്കുമ്പോൾ ഏറ്റവും ചെറുതാണ്. ബാലിഖും ഖബൂറും ആണ് മറ്റ് രണ്ട് നദികൾ. സിറിയയിലെ വലത് കരയിൽ യൂഫ്രട്ടീസിലേക്ക് പ്രവേശിക്കുന്ന ഏക നദി കൂടിയാണ് സജുർ. ബാലിഖും ഖബൂറും യൂഫ്രട്ടീസിന്റെ ഇടത് കരയിലേക്ക് ഒഴുകുന്നു.
ഡ്രെയിനേജ് ബേസിൻ
സജുർ മൊത്തം വിസ്തീർണ്ണം 2,042 ചതുരശ്ര കിലോമീറ്റർ (788 ചതുരശ്ര മൈൽ) ഒഴുകുന്നു. സജുർ തടത്തിലെ സിറിയൻ ഭാഗം - മൻ‌ബിജ് പ്ലെയിൻ - പ്രത്യേകിച്ച് നന്നായി പഠനവിഷയമാക്കിയിട്ടുണ്ട്. ഈ പ്രദേശം വടക്ക് സൈറോ-ടർക്കിഷ് അതിർത്തിയിൽ സ്ഥിതിചെയ്യുന്നു. ഇത് തെക്ക് മൻ‌ബിജ് വരെ വ്യാപിച്ചിരിക്കുന്നു. പടിഞ്ഞാറ്, മൻ‌ബിജ് സമതലത്തിന്റെ അതിർത്തിയിൽ ബസാൾട്ട് ശിലകളുടെ തള്ളലുകൾ കാണപ്പെടുന്നു. ഒരുപക്ഷേ പ്ലിയോസീൻ അഗ്നിപർവ്വതത്തിന്റെ അവശിഷ്ടങ്ങൾ ആയിരിക്കാം. സമതലത്തിന്റെ തെക്കുകിഴക്കായി, ചുണ്ണാമ്പുകല്ലുകൾ യൂഫ്രട്ടീസിനെ ഖര ​​ക്വാസാക്കിന്റെ മലയിടുക്കിലേയ്ക്ക് ശക്തിയോടെ തള്ളുന്നു. ഈ ഉന്തൽ സമതലത്തിന് മുകളിൽ 80–100 മീറ്റർ (260–330 അടി) ഉയരത്തിൽ എത്തുന്നു. വടക്ക്, പടിഞ്ഞാറ്, തെക്ക് ഭാഗങ്ങളിൽ 500–520 മീറ്റർ (1,640–1,710 അടി) ഉയരത്തിൽ എത്തുകയും മൻ‌ബിജ് സമതലത്തിൽ നിന്ന് 420 മീറ്റർ (1,380 അടി) കിഴക്കോട്ട് ചരിയുകയും ചെയ്യുന്നു. ഡ്രെയിനേജ് തടത്തിന്റെ പടിഞ്ഞാറൻ ഭാഗത്ത്, ഫലഭൂയിഷ്ഠമായ ചുവന്ന-തവിട്ട് മണ്ണുള്ള പരന്ന മൈതാനം കാണാം. ഈ പ്രദേശം കാർഷിക മേഖലയ്ക്ക് അനുയോജ്യമാണ്. കിഴക്കോട്ടും സജുറിലുമായി സമതലത്തെ നിരവധി നീർച്ചാൽ മുറിക്കുന്നു, ഈ പ്രദേശത്തിന്റെ ഭാഗങ്ങൾ മാനുഷിക പ്രവർത്തനങ്ങൾക്കും കൃഷിക്കും അനുയോജ്യമല്ല. മൻ‌ബിജ് സമതലത്തിൽ ഒരു ഭൂഖണ്ഡാന്തര കാലാവസ്ഥ അനുഭവപ്പെടുന്നു. ശരാശരി താപനില ജനുവരിയിൽ 5 ° C (41 ° F) മുതൽ ജൂലൈയിൽ 30 ° C (86 ° F) വരെയാണ്. വാർഷിക ശരാശരി മഴ 300 മില്ലിമീറ്റർ (12 ഇഞ്ച്) ആണ്. പക്ഷേ വരണ്ട വർഷങ്ങളിൽ പ്രതിവർഷം കുറഞ്ഞത് 141 മില്ലിമീറ്റർ (5.6 ഇഞ്ച്) മുതൽ അസാധാരണമായ ആർദ്ര വർഷങ്ങളിൽ പ്രതിവർഷം 424 മില്ലിമീറ്റർ (16.7 ഇഞ്ച്) വരെയാണ്. ഈ പ്രദേശത്തിന്റെ ഭൂരിഭാഗവും ഇന്ന് കൃഷിചെയ്യുന്നുണ്ടെങ്കിലും, പാലിയോബൊട്ടാണിക്കൽ, കാലാവസ്ഥ, സസ്യസംരക്ഷണ ഗവേഷണങ്ങൾ എന്നിവ സംയോജിപ്പിച്ച് നടത്തിയ പഠനങ്ങൾ സൂചിപ്പിക്കുന്നത് തടം ഒരു വനപ്രദേശത്തെ സസ്യങ്ങളെ പ്രത്യേകിച്ച് മനുഷ്യന്റെ പ്രവർത്തനത്തിന്റെ അഭാവത്തിൽ വളരുന്ന തുറന്ന ഓക്ക് വനവും റോസേസി (റോസ് / പ്ലം ഫാമിലി) സസ്യങ്ങളെയും പിന്തുണയ്ക്കുന്നു.
അവലംബം
വർഗ്ഗം:ഏഷ്യയിലെ അന്താരാഷ്ട്രനദികൾ വർഗ്ഗം:തുർക്കിയിലെ നദികൾ
ആദ്യകാല കുടിയേറ്റങ്ങൾ
ആദിമ മനുഷ്യരും പിന്നീട് ആധുനിക മനുഷ്യരും നടത്തിയ കുടിയേറ്റങ്ങളും വ്യാപനങ്ങളും ആദ്യകാല മനുഷ്യ കുടിയേറ്റങ്ങൾ എന്ന് വിളിക്കപ്പെടുന്നു. ഇത് രണ്ട് ദശലക്ഷം വർഷങ്ങൾക്ക് മുൻപ് ആദിമമനുഷ്യരായ ഹോമോ ഇറക്റ്റസ് ആഫ്രിക്കയിൽനിന്നാണ് ഈ കുടിയേറ്റം ആരംഭിച്ചത്. ഇത് മറ്റുള്ള ആദിമമനുഷ്യരുടെ കുടിയേറ്റങ്ങൾക്ക് തുടക്കംകുറിച്ചു. അഞ്ച് ലക്ഷം വർഷം മുൻപ് ജീവിച്ചിരുന്ന, ഡെനിസോവൻ മനുഷ്യന്റെയും നിയാണ്ടർത്താൽ മനുഷ്യന്റെയും പൂർവികനാവാൻ സാധ്യതയുള്ള ഹോമോ ഹൈ‌ൻഡൽബെർഗെൻസിസ്‌ ആണ് പിന്നെ കുടിയേറ്റം നടത്തിയത്.
ആഫ്രിക്കയിൽത്തന്നെ ഹോമോ സാപിയൻ അഥവാ ആധുനികമനുഷ്യൻ ഉരുത്തിരിഞ്ഞപ്പോൾ തന്നെ അവർ ഭൂഖണ്ഡത്തിന്റെ വിവിധഭാഗങ്ങളിലേക്ക് വ്യാപിച്ചു. ഏകദേശം മൂന്നുലക്ഷം വർഷം മുൻപായിരുന്നു ഇത്. അടുത്തിടെ രൂപം കൊണ്ട ആഫ്രിക്കൻ ഒറിജിൻ തത്ത്വപ്രകാരം ആഫ്രിക്കക്ക് പുറത്തുള്ള ശരീരശാസ്ത്രപരമായി ആധുനിക മനുഷ്യർ രൂപപ്പെട്ടത് പൂർവാഫ്രിക്കയിൽനിന്ന് 70000 വർഷം മുൻപ് ഏഷ്യയിലേക്കും ഓഷ്യാനിയയിലേക്കും കുടിയേറിയ ഒരു ഹോമോ സാപിയൻ സമൂഹത്തിൽനിന്നാണ്. ആധുനികമനുഷ്യൻ ഏകദേശം 40,0000 വർഷം മുൻപാണ് യൂറോപ്പിൽ വ്യാപിച്ചത്.
കുടിയേറ്റം നടത്തിയ ആധുനിക മനുഷ്യസമൂഹങ്ങൾ തദ്ദേശീയരായ ആദിമമനുഷ്യരുമായി ഇടകലർന്ന് പ്രജനനം നടത്തി. അതുകൊണ്ട് ഇന്നത്തെ മനുഷ്യസമൂഹത്തിന്റെ എകദേശം 10% തദ്ദേശീയരായ ആദിമമനുഷ്യരിൽ നിന്ന് ഉരുത്തിരിഞ്ഞു വന്നതാണെന്ന് കണക്കാക്കപ്പെടുന്നു.
അവസാനത്തെ ഹിമയുഗത്തിനു ശേഷം ഉത്തര യൂറേഷ്യൻ ജനപഥങ്ങൾ അമേരിക്കകളിലേക്ക് ഏകദേശം 20,000 വർഷം മുൻപ് പ്രയാണം തുടങ്ങി. ആർടിക് കാനഡയും ഗ്രീൻലാൻഡും പ്രാചീന എസ്കിമോ വ്യാപനം മൂലം 4,000 വർഷം മുൻപ് ജനവാസകേന്ദ്രങ്ങളായി. അവസാനമായി 2,000 വർഷം മുൻപ് ആസ്ട്രൊനേഷ്യൻ കുടിയേറ്റം മൂലം പോളിനേഷ്യ കൂടി ജനവാസകേന്ദ്രമായതോടെ ആദ്യകാല മനുഷ്യന്റെ കുടിയേറ്റങ്ങൾ അവസാനിച്ചു.
അവലംബം
വർഗ്ഗം:ചരിത്രം വർഗ്ഗം:പ്രാചീന ചരിത്രം
നാടോടി സംഗീതം
ഇരുപതാം നൂറ്റാണ്ടിന്റെ മദ്ധ്യകാലത്ത് തുടങ്ങിയ ഒരു പുതിയ രൂപത്തിലുള്ള ജനകീയ സംഗീതം പരമ്പരാഗതമായ നാടോടിസംഗീതത്തിൽനിന്നും ഉത്ഭവിക്കുകയുണ്ടായി. ഈ രീതിയെയും സമയകാലത്തെയും രണ്ടാം നാടോടിപുനരുദ്ധാനം എന്നു വിളിച്ചുവന്നു. ഈ പുനരുദ്ധാനം അതിന്റെ ഉന്നതിയിലെത്തിയത് 1960കളിലാണ്. ഈ രുപത്തിലുള്ള സംഗിതത്തെ ചിലപ്പോൾ പ്രാദേശികമായ നാടോടിസംഗീതമെന്നോ നാടോടി പുനരുദ്ധാനസംഗീതമെന്നോ വിളിച്ചുവരുന്നുണ്ട്. ഈ തരം സംഗീതത്തെ ഇതിനുമുമ്പുള്ള ഇനം സംഗീതത്തിൽനിന്നും വേർതിരിച്ചറിയാനാണിങ്ങനെ വ്യത്യസ്ത പേരിൽ വിളിച്ചുവരുന്നത്. ഇത്തരം ചെറിയതരം സംഗീത പുനരുദ്ധാനം മറ്റു സമയത്ത് ലോകവ്യാപകമായി പലയിടങ്ങളിലും നടന്നിട്ടുണ്ട്. ആ നാടോടിസംഗീത പുനരുദ്ധാനങ്ങളെ ഈ വിഭാഗത്തിൽപ്പെടുത്തിയിട്ടില്ല. ഇത്തരം നാടോടി സംഗീതത്തിൽ നാടോടി മെറ്റൽ, റോക്ക് തുടങ്ങിയവയും ഉൾപ്പെടുന്നു. സമകാലീന നാടോടി സംഗീതം പരമ്പരാഗത നാടോടി സംഗീതത്തിൽനിന്നും വ്യത്യസ്തമായി നിലകൊള്ളുന്നു.
നിർവ്വചനങ്ങൾ
പരമ്പരാഗതമായ നാടോടിസംഗിതത്തെ കൃത്യമായി നിർവ്വചിക്കുവാൻ പ്രയാസമാണ്. നാടോടിസംഗീതം, നാടോടിഗാനം, നാടോടിനൃത്തം തുടങ്ങിയ പദങ്ങൾ താരതമ്യേന അടുത്ത കാലത്താണ് ഉപയോഗിക്കാനാരംഭിച്ചത്. ഇവ നാട്ടറിവ് എന്ന പദത്തിന്റെയും ആശയത്തിന്റെയും വിപുലീകരണമാണ്. They are extensions of the term folklore, which was coined in 1846 by the English antiquarian William Thoms to describe "the traditions, customs, and superstitions of the uncultured classes". The term further derives from the German expression Volk, in the sense of "the people as a whole" as applied to popular and national music by Johann Gottfried Herder and the German Romantics over half a century earlier. പരമ്പരാഗതമായ നാടോടിസംഗീതം കൂടുതലായും ആദിവാസികളുടെ സംഗീതത്തിലാണു പെടുന്നത്.
എന്നിരുന്നാലും, രണ്ടു നൂറ്റാണ്ടിന്റെ വളരെ വിപുലമായ ഗവേഷണത്തിനൊടുവിലും നാടോടിസംഗീതം എന്നതുകൊണ്ട് എന്താണുദ്ദേശിക്കുന്നത് എന്ന് കൃത്യമായി നിർവ്വചിക്കാൻ കഴിഞ്ഞിട്ടില്ല. ചിലർ നാടോടിസംഗീതം അല്ലെങ്കിൽ ഫോക്ക് മ്യൂസിക് എന്ന പദം തന്നെ ഉപയോഗിക്കണം എന്ന് നിഷ്കർഷിക്കുന്നില്ല. നാടോടിസംഗീതത്തിനു ചില പ്രത്യേക സ്വഭാവമുണ്ട്. ഇതിനെ ശുദ്ധമായ സംഗീതനിബന്ധനകൾ അനുസരിച്ച് തരംതിരിക്കാൻ പ്രയാസമാണ്. നാടോടിസംഗീതത്തിന്റെ ഒരു നിർവ്വചനം "സംഗീതസംവിധായകർ ഇല്ലാത്ത പഴയ ഗാനങ്ങൾ" എന്നാണ് മറ്റൊരു നിർവ്വചനത്തിൽ "വാമൊഴി കൈമാറ്റത്തിന്റെ പരിണാമക്രമം" .... സമൂഹത്തിന്റെ സംഗീതത്തിന്റെ രൂപാന്തരണവും പുനർരൂപാന്തരണവും നടന്ന് അതിനു ഒരു നാടോടിരൂപം കൈവരുന്നു".
ഉത്ഭവം
ലഘുചിത്രം|Indians always distinguished between classical and folk music, though in the past even classical Indian music used to rely on the unwritten transmission of repertoire.
വിഷയം
ലഘുചിത്രം|Armenian traditional musicians ലഘുചിത്രം|Assyrians playing zurna and Davul, the typically used instruments for their folk music and dance.
നാടോടിസംഗീതത്തിന്റെ പരിണാമവും വ്യതിയാനവും
ലഘുചിത്രം|Korean traditional musicians ലഘുചിത്രം|Naxi traditional musicians
പ്രാദേശികരൂപങ്ങൾ
വലത്ത്‌|ലഘുചിത്രം|The Steinegger brothers, traditional pipers of Grundlsee, Styria, 1880
അവലംബം
These references are cited above with multiple abbreviated cites with varying locations.
കൂടുതൽ വായനയ്ക്ക്
വർഗ്ഗം:നാടോടി സംസ്കാരം വർഗ്ഗം:നാട്ടറിവ്
പിയർ
പിയർ (/pær/) റോസേസീ കുടുംബത്തിലെ പൈറസ് ജനുസിൽപ്പെട്ട നിരവധി വൃക്ഷങ്ങളുടേയും കുറ്റിച്ചെടികളുടെയും സ്പീഷീസ് ആണ്. ഇതേ പേരിൽ പോമേഷ്യസ് പഴങ്ങളും കാണപ്പെടുന്നു. വിവിധയിനം പിയർ സസ്യങ്ങൾ അവയുടെ പഴം, പഴച്ചാറുകൾ എന്നിവയ്ക്ക് വേണ്ടി ശ്രേഷ്‌ഠമായി കരുതുന്നു. തടികൾക്കായും ഇവ കൃഷി ചെയ്യുന്നു.
പദോത്പത്തി
പിയർ ജർമ്മനിക് പദം പെറ, വൾഗർ ലാറ്റിൻ പദം പിറ തുടങ്ങിയവയിൽ നിന്നും കടം കൊണ്ടതാകാമെന്നു കരുതുന്നു. "ഫലം" എന്നർത്ഥമുള്ള സെമിറ്റിക് ഉത്ഭവം പൈറ എന്നാണ്. പിയർ ആകൃതിയിലുള്ളതിനെ സൂചിപ്പിക്കാനായി പൈറിഫോം അല്ലെങ്കിൽ പിറിഫോം എന്ന പദം ഉപയോഗിക്കാറുണ്ട്.
വിവരണം.
പിയർ പഴയ ലോകത്തെ പടിഞ്ഞാറൻ യൂറോപ്പിൽ നിന്നും വടക്ക് ആഫ്രിക്കയിൽ കിഴക്കെ ഏഷ്യയിൽ നിന്നും ഉള്ള തീരദേശവും സമ ശീതോഷ്ണ പ്രദേശങ്ങളിലെ തദ്ദേശവാസിയാണ്. ഒരു ഇടത്തരം വൃക്ഷമായ ഇവ 10-17 മീറ്റർ (33-56 അടി) ഉയരത്തിൽ വളരുന്നു. ചിലയിനങ്ങൾ കുറ്റിച്ചെടിയായി വളരുന്നു. ലഘുപത്രങ്ങളായ ഇലകൾ ഒന്നിടവിട്ട് ക്രമീകരിച്ചിരിക്കുന്നു. 2-12 സെന്റിമീറ്റർ (0.79-4.72 ഇഞ്ച്) നീളമുള്ള ഇലകളിൽ ചില സ്പീഷീസിന് തിളക്കമുള്ള പച്ചനിറം കാണപ്പെടുന്നു. ചില സ്പീഷീസിന് വെള്ളിനിറത്തിലുള്ള രോമാവൃതമായ ഇലകളാണ് കാണപ്പെടുന്നത്. ഇലയുടെ ആകൃതി വീതിയേറിയ വൃത്താകൃതി മുതൽ ഇടുങ്ങിയ കുന്തത്തിന്റെ ആകൃതി വരെ വ്യത്യാസപ്പെടുന്നു. ഭൂരിഭാഗം പിയറുകളും ഇലപൊഴിയുന്നതും തെക്കുകിഴക്കൻ ഏഷ്യയിലെ ഒന്നുരണ്ടു സ്പീഷീസുകൾ മാത്രം നിത്യഹരിതവുമാണ്. ഏറ്റവും കൂടുതൽ തണുപ്പുള്ളതും, -25 ° C (-13 ° F) നും -40 ° C (-40 ° F) നും ഇടയിലുള്ള താപനിലയിലും ആണ് ഇത് നിലനിൽക്കുന്നത്. നിത്യഹരിത ഇനം മാത്രം -15 ° C (5 ° F) വരെ താപനിലയിൽ സഹിഷ്ണുത പുലർത്തുന്നു.
പൂക്കൾ വെളുത്തതും അപൂർവ്വമായി മഞ്ഞനിറം അല്ലെങ്കിൽ പിങ്ക് നിറവും 2-4 സെന്റീമീറ്റർ (0.79-1.57 ഇഞ്ച്) വ്യാസമുള്ളവയുമാണ്. കൂടാതെ അഞ്ച് ദളങ്ങൾ ഇവയിൽ കാണപ്പെടുന്നു. ആപ്പിളിനെപ്പോലെ, പിയർ പഴം പോമും വൈൽഡ് സ്പീഷീസിലെ പഴങ്ങൾ 1-4 സെന്റീമീറ്റർ (0.39-1.57 ഇഞ്ച്) വ്യാസമുള്ളതും ആണ്. എന്നാൽ ചില കൾട്ടിവർ സസ്യങ്ങളിൽ 18 സെന്റിമീറ്റർ (7.1 ഇഞ്ച്) നീളവും 8 സെന്റീമീറ്ററും (3.1 ) വീതിയുള്ളതുമായ പിയർ പഴം ഒബ്ലേറ്റ് അല്ലെങ്കിൽ ഗ്ലോബുലസ് ആകൃതിയിലും കാണപ്പെടുന്നു. ചില പിയേഴ്സ് ആപ്പിൾ പോലെ  കാണപ്പെടുന്നു, ഉദാ. നാശി പിയർ.
ചരിത്രം
തണുത്ത മിതശീതോഷ്ണ കാലാവസ്ഥയിൽ പിയർ കൃഷി വിദൂര കാലഘട്ടത്തേക്കാൾ പുരാതനകാലത്ത് വ്യാപകമായിരുന്നു. ചരിത്രാതീത കാലം മുതൽ ഇത് ഭക്ഷണമായി ഉപയോഗിച്ചതിന്റെ തെളിവുകൾ ലഭ്യമാണ്. ചരിത്രാതീതകാലത്തെ സുറിച്ച് തടാകത്തിന് ചുറ്റുമുള്ള താഴ്ന്ന വാസസ്ഥലങ്ങളിൽ ഇതിന്റെ പല തെളിവുകളും കണ്ടെത്തിയിട്ടുണ്ട്. "പിയർ" എന്ന പദം അല്ലെങ്കിൽ അതിനു തുല്യമായത് എല്ലാ കെൽറ്റിക് ഭാഷകളിലും കാണപ്പെടുന്നു. അതേസമയം സ്ളാവിക്കോയിലും മറ്റ് പ്രാദേശികഭാഷകളിലും അതേ കാര്യത്തെക്കുറിച്ച് തന്നെ പരാമർശിച്ചിരിക്കുന്നതായി കണ്ടെത്തിയിരുന്നു. വ്യത്യസ്തമായ ഉപവിഭാഗങ്ങൾ ഇപ്പോഴും അതേ വസ്തുതയെ സൂചിപ്പിക്കുന്നു. കാസ്പിയൻ തീരത്ത് നിന്ന് അറ്റ്ലാന്റിക് സമുദ്രതീരത്തേയ്ക്ക് വൈവിധ്യമാർന്നതും ബഹുവിധ പേരുകളുള്ള വളരെ പുരാതനമായ ഈ മരം കൃഷിചെയ്യാൻ ആൽ‌ഫോൺസ് പിരാമസ് ഡി കാൻ‌ഡോളിനെ പ്രേരിപ്പിച്ചു. ആപ്പിൾ പോലെ പഴങ്ങൾ അരിഞ്ഞും പാകം ചെയ്തും ഭക്ഷിക്കാനുമായി റോമാക്കാർ പിയർ കൃഷി ചെയ്തിരുന്നു.
ബാഹ്യ ലിങ്കുകൾ
വർഗ്ഗം:ഏഷ്യയിലെ സസ്യജാലം വർഗ്ഗം:യൂറോപ്പിലെ സസ്യജാലം വർഗ്ഗം:റോസേസീ
തിനോചാലിയ അംഗാമി
ഒരു നാഗാശില്പിയായ തിനോചാലിയ അംഗാമി 1906-ൽ നാഗാലാൻഡിൽ ജനിച്ചു. പിതാവിൽനിന്നും ശിക്ഷണം നേടി. നാഗാരീതിയിലുളള വസ്ത്രാലങ്കരണകലയിലും കുന്തനിർമ്മാണത്തിലും വൈദഗ്ദ്ധ്യം സമ്പാദിച്ചു. നാഗാകുന്തങ്ങൾ നിർമ്മിക്കുന്നതിലുള്ള വൈദഗ്ദ്ധ്യം അടിസ്ഥാനമാക്കി കരകൗശലത്തിനുള്ള ദേശീയസമ്മാനം 1968-ൽ ഇദ്ദേഹത്തിനു ലഭിച്ചു.
സത്യാനന്തരകാലഘട്ടം
സത്യത്തെ, അതായത് വസ്തുതകളെ മറച്ചുവയ്കുകയോ, തുടച്ചുമായ്ചു കളയാൻ ശ്രമിക്കുകയോ, അടിച്ചമർത്തുകയോ ചെയ്യുന്ന കാലഘട്ടം എന്ന നിലയ്ക്കാണു സത്യാനന്തരകാലഘട്ടം എന്നു പറയുന്നതു്. പോസ്റ്റ് ട്രൂത്ത് എന്നതിന്റെ പരിഭാഷ എന്ന നിലയ്ക്ക് സത്യേതരകാലഘട്ടം എന്നും സത്യാന്തരകാലഘട്ടം എന്നും മലയാളത്തിൽ പരിഭാഷപ്പെടുത്താറുണ്ടു്. 1992ൽ സെർബിയൻ-അമേരിക്കൻ എഴുത്തുകാരനായ സ്റ്റീവ് ടെസിച്ച് എഴുതിയ നേഷൻ എന്ന ലേഖനത്തിലാണു് പോസ്റ്റ് ട്രൂത്ത് എന്ന പദം ആദ്യമായി സവിശേഷ അർത്ഥസൂചനയോടെ പ്രയോഗിച്ചതു്. രാഷ്ട്രീയവും രാഷ്ട്രീയ നേതാക്കളും സത്യത്തിൽ നിന്നും അകന്ന് പോകുന്നു എന്നായിരുന്നു അദ്ദേഹത്തിന്റെ വിമർശനം. വസ്തുതകളെ അടിസ്ഥാനമാക്കിയുള്ള ആശയരൂപീകരണം നടത്തൽ - യുക്തിസഹമായ കാര്യകാരണബന്ധത്തിലൂടെയുള്ള ധാരണതകളുടെ നിർമ്മിതി ഇല്ലാതാകലാണു ഇതിന്റെ പ്രത്യേകത.
അവലംബം
സാഹിത്യസംഘം, പുരോഗമനകലാസാഹിത്യസംഘം മാസിക, നവംബർ 2019
വർഗ്ഗം:സാമൂഹികം വർഗ്ഗം:കലാപ്രസ്ഥാനങ്ങൾ
ആൽബെർട്ട് ഓറിയർ
ജി.ആൽബർട്ട് ഓറിയർ (1865- മെയ് 5 - 1892 ഒക്ടോബർ 5) ഒരു കവിയും,ആർച്ച് ക്രിറ്റിക്കും,സിമ്പോളിസത്തിലൂന്നിയ പെയിന്ററുമാണ്.
അവലംബം
വർഗ്ഗം:ഫ്രഞ്ച് കവികൾ വർഗ്ഗം:1865-ൽ ജനിച്ചവർ വർഗ്ഗം:1892-ൽ മരിച്ചവർ
കുമ്പളം, കൊല്ലം
ഇന്ത്യയിൽ കൊല്ലം ജില്ലയിലെ ഒരു സ്ഥലമാണ് കുമ്പളം. അഷ്ടമുടി തടാകത്തിന്റെ തീരത്ത് സ്ഥിതി ചെയ്യുന്ന ഈ പ്രദേശത്തിലെ ഏകദേശം ജനസംഖ്യ 4000 ആണ്. പേരയം ഗ്രാമപഞ്ചായത്തിലെ ഒരു ഭാഗമാണ് കുമ്പളം. കരികുഴി, കോട്ടപ്പുറം, പേരയം എന്നിവയാണ് സമീപത്തുള്ള സ്ഥലങ്ങൾ.
മതം
കൊല്ലം രൂപതയുടെ കീഴിലുള്ള വലിയ ഇടവകകളിലൊന്നാണ് കുമ്പളം. കുമ്പളം സെന്റ് മൈക്കിൾസ് ചർച്ച് കൊല്ലം രൂപതയുടെ രണ്ടാമത്തെ വലിയ പള്ളിയാണിത്.
ആശുപത്രി
പ്രാഥമികാരോഗ്യ കേന്ദ്രം
അവലംബം
വർഗ്ഗം:കൊല്ലം ജില്ലയിലെ ഗ്രാമങ്ങൾ
സെറാടോപിയ
സസ്യഭോജികളായവയും, തത്തകളുടെ പോലെ ഉള്ള ചുണ്ടുകൾ ഉള്ളതുമായ ഒരു വിഭാഗം ദിനോസറുകൾ ആണ് സെറാടോപിയ അഥവാ സെറാടോപ്‌സിയാ. ഇവയുടെ ആദ്യം രൂപം വരുന്നത് ട്രയാസ്സിക് യുഗത്തിന്റെ അന്ത്യത്തിലാണ് (161 .0 ± 2.0 മയ). കൃറ്റേഷ്യസ്‌ കാലത്തോടെ നോർത്ത് അമേരിക്ക, യൂറോപ്പ് ഏഷ്യ ഇവിടങ്ങളിൽ ഇവ പ്രധാനപെട്ട ഒരു ദിനോസർ വർഗ്ഗമായി മാറി എന്നാൽ 65 ദശ ലക്ഷം വർഷം മുൻപ്പ് ദിനോസറുകൾ വംശം അന്യം നിന്നു പോയ കേ-ടി വംശനാശം ഇവയ്ക്കും അന്ത്യം കുറിച്ചു.
വിവരണം
ദിനോസറുകളിൽ തലയോട്ടിയുടെ പ്രതേകത കൊണ്ട് എളുപ്പം തിരിച്ചറിയാവുന്ന ഒരു വിഭാഗം ആണ് ഇവ. ഫ്രിൽ എന്ന മുഖത്തിനു ചുറ്റും ഉള്ള അസ്ഥിയുടെ ആവരണവും പ്രതേകതയാണ്. വർഗ്ഗത്തിന്റെ മറ്റ് ഒരു ജീവി വർഗത്തിലും കാണാത്ത രോസ്ട്രൽ ബോൺ എന്ന പേരിൽ അറിയപെടുന്ന എല്ല് ഇവയ്ക്ക് ഉണ്ടായിരുന്നു, വായക്ക് ഇവയ്ക്കു തത്തമ്മയുടെ ചുണ്ടിന്റെ രൂപം നല്ക്കിയിരുന്നത്‌ ഈ എല്ല് ആണ്.
അവലംബം
വർഗ്ഗം:സെറാടോപ്‌സിയാ വർഗ്ഗം:ജന്തുകുടുംബങ്ങൾ വർഗ്ഗം:ദിനോസറുകൾ വർഗ്ഗം:ദിനോസർ കുടുംബങ്ങൾ
ജോയെൽ അസഫ് അല്ലെൻ
ജോയെൽ അസഫ് അല്ലെൻ (July 19, 1838 – August 29, 1921) അമേരിക്കക്കാരനായ ജന്തുശാസ്ത്രജ്ഞനും സസ്തനിശാസ്ത്രജ്ഞനും പക്ഷിശാസ്ത്രജ്ഞനും ആയിരുന്നു.
അദ്ദേഹം, അല്ലെന്റെ നിയമം എന്നറിയപ്പെടുന്ന നിയമത്തിന്റെ ഉപജ്ഞാതാവാണ്. ഉഷ്ണരക്തമുള്ള ജന്തുക്കളുടെ ശരീരം കാലാവസ്ഥയ്ക്കനുസരിച്ച് രൂപവൈവിധ്യം പ്രാപിക്കുന്നു. ചൂട് കാലാവസ്ഥയിൽ ജീവിക്കുമ്പോൾ ചൂട് പുറത്തുപോകാനായി അവയുടെ ശരീരത്തിന്റെ ഉപരിതലവിസ്തീർണ്ണം കൂടുന്നു. എന്നാൽ, ചൂടിനെ സംരക്ഷിക്കാനായി തണുത്ത കാലാവസ്ഥയിൽ ഉപരിതലവിസ്തീർണ്ണം കുറയ്ക്കുന്നു. ഇതാണ് അല്ലെന്റെ നിയമം എന്നറിയപ്പെടുന്നത്.
ജീവചരിത്രം
അല്ലെൻ ജനിച്ചത് അമേരിക്കയിലെ മസാച്ചുസെറ്റ്സിലുള്ള സ്പ്രിങ്ഫീൽഡിലാണ്. ഹാർവാഡ് സർവ്വകലാശാലയിൽ ലൂയിസ് അഗാസ്സിസ്സിന്റെ കീഴിലാണ് അദ്ദേഹം ഗവേഷണം നടത്തിയത്. 1865ൽ ബ്രസീലിൽ ഐസ് യുഗത്തെപ്പറ്റി ഗവേഷണം നടത്താനായി അഗാസ്സിസ്സിന്റെ കൂടെ പര്യവേക്ഷണാർഥം പോയി.
അവലംബം
വർഗ്ഗം:അമേരിക്കൻ ജന്തുശാസ്ത്രജ്ഞർ വർഗ്ഗം:അമേരിക്കൻ പക്ഷിശാസ്ത്രജ്ഞർ വർഗ്ഗം:1838-ൽ ജനിച്ചവർ വർഗ്ഗം:ജൂലൈ 19-ന് ജനിച്ചവർ വർഗ്ഗം:1921-ൽ മരിച്ചവർ വർഗ്ഗം:ഓഗസ്റ്റ് 29-ന് മരിച്ചവർ വർഗ്ഗം:അമേരിക്കൻ ശാസ്ത്ര എഴുത്തുകാർ
പൂഴിത്തോട് തടയണ
ലഘുചിത്രം|250x250ബിന്ദു|പൂഴിത്തോട് തടയണ പൂഴിത്തോട് തടയണ (Poozhithodu Weir) കേരളത്തിലെ കോഴിക്കോട് ജില്ലയിൽ മരുത്തോങ്കര ഗ്രാമത്തിൽ കാവിലുമ്പാറ പഞ്ചായത്തിൽ പൂഴിത്തോട് എന്ന സ്ഥലത്ത് സ്ഥിതി ചെയ്യുന്ന ചെറിയ തടയണയാണ്. പൂഴിത്തോട് ചെറുകിട ജലവൈദ്യുതപദ്ധതിയുടെ ഭാഗമായി വെള്ളം തടഞ്ഞു നിർത്താതെ നദിയുടെ റൺ ഓഫ് പദ്ധതിയായാണ് ഇത് വിഭാവനം ചെയ്തിട്ടുള്ളത്. പേരമ്പ്ര പട്ടണത്തിനടുത്തായി കടന്ത്രപ്പുഴയിലാണ് ഈ തടയണ നിർമ്മിച്ചിരിക്കുന്നത്. ഈ തടയണക്ക് 6 m  ഉയരവും  57 m നീളവും ഉണ്ട്. തടയണയിലെ ജലം 790 മീറ്റർ നീളമുള്ള ഒരു ഫോർബേ ടാങ്കിലേക്ക് വിട്ട് അവിടെ നിന്ന് 125 മീറ്റർ നീളമുള്ള പെൻസ്റ്റോക്ക് പൈപ്പുകളിലൂടെ താഴെയുള്ള പൂഴിത്തോട് പവർ സ്റ്റേഷനിലെത്തിക്കുന്നു. 2009 ൽ ആരംഭിച്ച പൂഴിത്തോട് ചെറുകിട ജലവൈദ്യുത പദ്ധതി 2011 ൽ പൂർത്തീകരിച്ചു. പവർ ഹൗസിന് 4.8 കിലോ വാട്ട് ശേഷിയുണ്ട്.
റഫറൻസുകൾ
വർഗ്ഗം:കേരളത്തിലെ അണക്കെട്ടുകൾ വർഗ്ഗം:കോഴിക്കോട് ജില്ലയിലെ കെട്ടിടങ്ങളും നിർമ്മിതികളും
തുഷാരങ്കം
ജലബാഷ്പം ദ്രവജലമായി ഘനീഭവിക്കുന്ന താപനിലയാണ് ഡ്യു പോയിന്റ് അല്ലെങ്കിൽ തുഷാരങ്കം. ചൂടുള്ള വായുവിന് തണുത്ത വായുവിനേക്കാൾ കൂടുതൽ ഈർപ്പം ഉൾകൊള്ളാൻ കഴിയും. അതിലെ ജലബാഷ്പത്തിന്റെ അളവ് മാറിയിട്ടില്ലെങ്കിലും അത് പൂരിതമാകും. കാലാവസ്ഥാ വിവരങ്ങളുടെ ഒരു പ്രധാന ഭാഗമാണ് ഡ്യൂ പോയിന്റ്. മഞ്ഞ്, മൂടൽമഞ്ഞ്, കുറഞ്ഞ രാത്രി താപനില, മഴ, ഇടിമിന്നൽ, ചുഴലിക്കാറ്റ് എന്നിവയുടെ രൂപീകരണം പ്രവചിക്കാൻ ഉപയോഗിക്കാമെന്നതിനാൽ കാലാവസ്ഥാ സ്‌റ്റേഷൻ ഡാറ്റയുടെ ഒരു പ്രധാന ഭാഗമാണ് ഡ്യൂ പോയിന്റ്.
വർഗ്ഗം:വാതകങ്ങൾ വർഗ്ഗം:താപനില
നവീനശിലായുഗ വിപ്ലവം
ലോകത്തെ ആദ്യ കാർഷിക വിപ്ലവമാണ് നവീനശിലായുഗ വിപ്ലവം. ഇത് വേട്ടയാടിയും കായ്കനികൾ ശേഖരിച്ചും ജീവിച്ചിരുന്ന നാടോടി ഗോത്രങ്ങളും കൂട്ടായ്മകളും ജീവിതശൈലി പതിയെ കൃഷിയിലേക്കും സ്ഥിരമായ താവളങ്ങളിലേക്കും മാറ്റിയതിനെ കുറിക്കുന്നു. ഇത് വിപ്ലവം എന്ന് വിളിക്കപ്പെടാൻ കാരണം ഇതിനു വിധേയമായ സമൂഹങ്ങളുടെ ജീവിതരീതികൾ സമൂലമാറ്റത്തിന് കാരണമായതുകൊണ്ടാണ്. ഇത് പല സമൂഹങ്ങളിൽ പല കാലഘട്ടങ്ങളിലാണ് സംഭവിച്ചത്. ഒട്ടുമിക്ക പ്രാചീന സമൂഹങ്ങളും 9 മുതൽ 7 സഹസ്രാബ്ദങ്ങൾക്ക് മുമ്പാണ് ഈ മാറ്റത്തിന് വിധേയരായത്.
നവീനശിലായുഗ വിപ്ലവം എന്ന വാക്ക് ആ കാലഘട്ടത്തെ സൂചിപ്പിക്കാനും, സമൂഹങ്ങളിലുണ്ടായ മാറ്റങ്ങളെ സൂചിപ്പിക്കാനും ഉപയോഗിക്കുന്നുണ്ട്.ആദിമ കാർഷിക സങ്കേതങ്ങളുടെ വികസനം, വിളകളുടെ കൃഷി, മൃഗങ്ങളെ ഇണക്കി വളർത്തൽ എന്നിവയെല്ലാം ഇതിൽ ഉൾപ്പെടുന്നു. സാമൂഹിക ഘടനയിലും, സാങ്കേതികവിദ്യയുടെ വളർച്ചയിലും നവീനശിലായുഗ വിപ്ലവം പ്രധാനമായ പങ്ക് വഹിച്ചു.
നവീനശിലായുഗ വിപ്ലവം മനുഷ്യരെ സ്ഥിര, അർധസ്ഥിര താവളങ്ങളിൽ ജീവിക്കാൻ പഠിപ്പിച്ചു. ഇതുമൂലം നാടോടി ജീവിതം നയിക്കുന്ന ജനവിഭാഗങ്ങൾ കുറഞ്ഞുവന്നു. ഓരോ കൃഷിയിടത്തിന്റെയും ഉടമ ആരെന്ന് അറിയേണ്ട ആവശ്യം ഭൂവുടമ എന്ന ആശയം ഉത്ഭവിപ്പിച്ചു. ഭൂപ്രകൃതിയിൽ മാറ്റം വന്നു, ജനസംഖ്യ വർധിച്ചു, ജനങ്ങൾ ഭക്ഷണത്തിൽ കൂടുതൽ പച്ചക്കറികളും ധാന്യങ്ങളും ഉൾപ്പെടുത്തിത്തുടങ്ങി. സമൂഹങ്ങളിൽ വിവിധ തട്ടുകൾ രൂപപ്പെട്ടു. വിളവുകൾ ശേഖരിക്കാനും അവ വ്യാപാരത്തിനുപയോഗിക്കാനും തുടങ്ങി.ധാന്യ ശേഖരണം കൃഷിനാശം ഉണ്ടാവുന്ന വർഷങ്ങളിൽ സമൂഹങ്ങളെ മുന്നോട്ട് നയിക്കാൻ സഹായിച്ചു.
ഇതും കാണുക
നവീനശിലായുഗം
അവലംബം
വർഗ്ഗം:പ്രാചീന ചരിത്രം വർഗ്ഗം:കാർഷിക വിപ്ലവങ്ങൾ
സെന്റ്. തോമസ് പള്ളി, തുമ്പോളി
ആലപ്പുഴ ജില്ലയിൽ അമ്പലപ്പുഴ താലൂക്കിലെ തീരദേശ ഗ്രാമമായ തുമ്പോളിയിൽ സ്ഥിതി ചെയ്യുന്ന പ്രസിദ്ധമായ മരിയൻ തീർത്ഥാടന കേന്ദ്രമാണ് തുമ്പോളി പള്ളി എന്ന് അറിയപ്പെടുന്ന '''സെന്റ്. തോമസ് പള്ളി, തുമ്പോളി'''. പോർച്ചുഗീസുകാരാൽ നിർമ്മിച്ച പൈതൃകംപേറുന്ന ക്രൈസ്തവ ദേവാലയമാണ് തുമ്പോളി പള്ളി. നൂറ്റാണ്ടുകളുടെ വിശ്വാസ പാര്യമ്പര്യംവും പഴക്കവുമുള്ള പള്ളിയായ തുമ്പോളി എ.ഡി|AD 1600 ലാണ് സ്ഥാപിക്കപ്പെടുന്നത്(കല്ലും,തടിയുമുപയോഗിച്ച്)(AD 06-നൂറ്റാണ്ടുമുതലാണ് തുമ്പോളിയിൽ ഏതാനം ക്രിസ്ത്യാനികൾ കുടിയേറി താമസിക്കുകയും ഇവിടെ `തോമപള്ളി´ എന്നാ പേരിൽ ഓലമേഞ്ഞ ചെറിയ പള്ളി സ്ഥാപിച്ചു അങ്ങനെയാണ് ക്രൈസ്തവ പാരമ്പര്യത്തിന് തുടക്കമാകുന്നത്. പ്രാചീനവും പശ്ചാത്യ രീതിയിലുമാണ് തുമ്പോളി പള്ളിയുടെ നിർമ്മാണം. തുമ്പോളിപള്ളിയുടെ നിർമ്മാണ ശൈലിയും രൂപഘടനയും വളരെ മനോഹരമാണ്.  ആലപ്പുഴ രൂപത യുടെ കീഴിലുൾപ്പെട്ട ദേവാലയമാണിത്. കേരളത്തിലെ അതിപുരാതന ദേവാലയങ്ങളിൽ ഒന്നാണ് തുമ്പോളിപ്പള്ളി. ഇന്ത്യാ|ഭാരതത്തിൽ ആദ്യമായി ദൈവമാതാവായ പരിശുദ്ധ `കന്യാകമറിയത്തിന്റെ തിരുസ്വരൂപം´ പ്രേതിഷ്ടിക്കപെടുന്നത് തുമ്പോളിപള്ളിയിലാണ്. `കൊമ്പ്രിയ ദർശന സാഹോദര്യത്തിന്റെ´ (AD 1585-ൽ തുമ്പോളിയിൽ സ്ഥാപിച്ചു) ഈറ്റില്യമാണ് തുമ്പോളിപ്പള്ളി. AD|എഡി 1730-ൽ ദേവാലയത്തിന്റെ നിർമ്മാണം പൂർത്തീക്കരിക്കപ്പെട്ട ദേവാലയമാണ് ഇപ്പോൾ തുമ്പോളിയിൽ കാണാൻ സാധിക്കുന്നത്.
തുമ്പോളി പള്ളിയിലെ അമലോൽഭവ മാതാവിന്റെ തിരുനാളായ തുമ്പോളി പെരുന്നാൾ എല്ലാ വർഷവും നവംബർ 28 മുതൽ ഡിസംബർ 15 വരെ സാഘോഷം ആഘോഷിക്കുന്നു. ഇവിടുത്തെ പ്രധാന നേർച്ച സമർപ്പണം ``പട്ടും കിരീടം എഴുന്നള്ളിപ്പ് ´´മാണ്. നിരവധി തീർത്ഥാടക ജനങ്ങൾ ഇവിടം സന്ദർശിക്കുന്നു. ആലപ്പുഴ മുൻസിപ്പാലിറ്റിയുടെയും ആര്യാട് ഗ്രാമ പഞ്ചായത്തിന്റെയും അതിർത്തി പങ്കിടുന്ന സ്ഥലമാണ് തുമ്പോളി. "തോമാ പള്ളി" എന്നതിൽ നിന്നാണ് തുമ്പോളി എന്ന സ്ഥലനാമം ഉണ്ടായതെന്നാണ് പൊതുവെ കരുതപ്പെടുന്നത്.[1] തോമായുടെ പട്ടണം എന്നർത്ഥം വരുന്ന "തോംപോളിസ്" എന്നാണ് പോർച്ചുഗീസുകാർ ഇതിനെ വിളിച്ചിരുന്നത്.
തുമ്പോളി പള്ളിയുടെ നേരെ പടിഞ്ഞാറ് തുമ്പോളി ബീച്ചുണ്ട്. ഇവിടെ വിനോദ സഞ്ചാരികളും തീർത്ഥാടകരും എത്തുന്നു. ആലപ്പുഴ നഗരത്തിൽ നിന്ന് 6 കിലോമീറ്ററും, കൊച്ചി അന്താരാഷ്ട്ര വിമാനത്താവളത്തിൽ നിന്ന് 80 കിലോമീറ്ററും, കൊച്ചി നഗരമധ്യത്തിൽ നിന്ന് 60 കിലോമീറ്ററും,  ചേർത്തല യിൽ നിന്ന് 20  കിലോമീറ്ററും, കുട്ടനാട് നിന്ന് 25 കിലോമീറ്ററും, ചങ്ങനാശ്ശേരി യിൽ നിന്ന് 34 കിലോമീറ്ററും, കായംകുളം ത്ത് നിന്ന് 52 കിലോമീറ്ററിലുമായി തുമ്പോളി പള്ളി  സ്ഥിതി ചെയ്യുന്നു. ഇത് ദേശീയപാത 66 (പഴയ എൻ എച്ച്47) ന്റെ അരികിലായി തുമ്പോളി സ്ഥിതി ചെയ്യുന്നു.
എല്ലാ ശനിയാഴ്ചകളിലും ദൈവ മാതാവായ പരിശുദ്ധ അമലോത്ഭവ മാതാവിന്റെ (തുമ്പോളി മാതാവിന്റെ) പ്രേത്യേക മാധ്യസ്ഥ സഹായം നേടുന്നതിനും അനുഗ്രഹങ്ങൾ ലഭിക്കുന്നതിനുമായുള്ള ദിവസം. അന്നേ ദിവസം- രാവിലെ 5.30 Am ന് പ്രഭാത പ്രാർത്ഥന,ജപമാല,06.30 Am ന് ദിവ്യബലി ,തുമ്പോളി മാതാവായ പരിശുദ്ധ അമലോത്ഭവ മാതാവിന്റെ മാധ്യസ്ഥം നേടുന്നതിനായുള്ള നൊവേന. വൈകുന്നേരം 4.15 Pm ന് മാതാവിന്റെ നൊവേന, ദിവ്യബലി , ആരാധന , നേർച്ചകഞ്ഞി വിതരണം. രണ്ടാം ശനി - രാവിലെ 5.30 Am ന് പ്രാർത്ഥന, ജപമാല,06.30 Am ന് ദിവ്യബലി,നൊവേന,11.00 Am ന് - മാതാവിന്റെ നൊവേന,ദിവ്യബലി, ആരാധന,നേർച്ച കഞ്ഞി വിതരണം. വൈകിട്ട് 4.15 Pm ന് - മാതാവിന്റെ നൊവേന,ദിവ്യബലി,ആരാധന.. (നിരവധി ജനങ്ങൾ ഈ നൊവേനയിലും വിശുദ്ധ കുർബാനയിലും ആരാധനയിലും പങ്കെടുത്ത് അനുഗ്രങ്ങളും മധ്യസ്തംവും നേടുന്നതിനുമായി ഇവിടെ എത്തുന്നു. രോഗ ശാന്തി, സന്താന ലബ്ധി, വിവാഹ തടസം മാറാൻ , ജോലി ഇല്ലാത്തവർക്ക് അവർക്ക് അനുയോജ്യമായ ജോലി ലഭിക്കുവാൻ, സാമ്പത്തിക പ്രശ്നംമാറാൻ , കുടുംബ ബുദ്ധിമുട്ടുകൾ മാറുവാൻ, എന്നിവയാണ് ഇവിടെ മനസ്സറിഞ്ഞു പ്രാർത്ഥിക്കുന്നവർക്ക് നേടുന്ന അത്ഭുത അനുഗ്രഹങ്ങൾ.
തുമ്പോളി പെരുന്നാൾ /തിരുനാൾ
നേർച്ചാ - കാഴ്ച സമർപ്പണം.
തുമ്പോളി പള്ളിയിലെ പ്രധാന നേർച്ച - കാഴ്ചകൾ എന്ന് പറയുന്നതിൽ ഏറ്റവും പ്രധാനപെട്ടത് ``പട്ടും കിരീടം എഴുന്നള്ളിപ്പ് ´´മാണ്. അതുകൂടാതെ സ്വർണ്ണം, വെള്ളി ഉരുപടികൾ, ആഭരണം വെച്ച് സമർപ്പണം, പട്ട്, ആൾരൂപങ്ങൾ, നോട്ട്മാല, പൂമാല, പേപ്പർമാല, അടിമ സമർപ്പണം, നേർച്ചാ പായസം എന്നിവയെല്ലാമാണ്.
അവലംബം
വർഗ്ഗം:ആലപ്പുഴ ജില്ലയിലെ ക്രിസ്ത്യൻ പള്ളികൾ